open-index/open-wikipedia-markdown huggingface dataset:
ಚಾಡ್ ಸರೋವರ

thumb|೨೦೧೮ರಲ್ಲಿ ಚಾಡ್ ಸರೋವರ
**ಚಾಡ್ ಸರೋವರ** ಎನ್ನುವುದು ಮಧ್ಯ ಆಫ್ರಿಕದ ಒಂದು ಸರೋವರ. ಉ.ಅ.120-15'-140-10' ಮತ್ತು ಪೂ.ರೇ. 13˚-15˚ ನಡುವೆ ಇದೆ.

## ಭೂಗೋಳ ಮತ್ತು ಇತರ ವಿವರಗಳು 
ನೈಜೀರಿಯ, ನೈಜರ್, ಕ್ಯಾಮರೂನ್ ಮತ್ತು ಚಾಡ್ ಗಣರಾಜ್ಯಗಳ ಎಲ್ಲೆಗಳ ಮೇಲೆ, ಸಮುದ್ರಮಟ್ಟದಿಂದ 922' ಎತ್ತರದಲ್ಲಿದೆ. ಮರುಭೂಮಿ ಹಾಗೂ ಸವನ್ನ ಹುಲ್ಲುಗಾಡುಗಳ ನಡುವೆ ಸರೋವರ ಹಬ್ಬಿದೆ. ನೈಋತ್ಯ, ಆಗ್ನೇಯ ದಿಕ್ಕುಗಳಿಂದ ಹಲವು ನದಿಗಳು ಸರೋವರದೊಳಕ್ಕೆ ಹರಿದು ಬರುತ್ತವೆ. ಅವುಗಳಲ್ಲಿ ಯೋಬೆ, ಲೊಗಾನ್, ಶಾರಿ ನದಿಗಳು ಮುಖ್ಯವಾದವು. ಈ ನದಿಗಳು ಸೇರುವೆಡೆ ತೀರಗಳು ಸಮತಲವಾದ ಜವುಗು ಪ್ರದೇಶಗಳು. ಚಾಡ್ ಸರೋವರದಲ್ಲಿ ವಾಸ್ತವವಾಗಿ ಎರಡು ತಗ್ಗು ಪ್ರದೇಶಗಳು ಕೂಡುತ್ತವೆ. ಇವುಗಳ ನಡುವೆ ಒಂದು ಉದ್ದವಾದ ದಿಬ್ಬವುಂಟು. ಇದರಲ್ಲಿ ಒಂದು ನಾಲೆ ಹರಿಯುತ್ತದೆ. ಕಡಿಮೆ ಮಳೆ ಬೀಳುವುದರಿಂದ ಸರೋವರ ಯಾವಾಗಲೂ ತುಂಬಿರುವುದಿಲ್ಲ. ಚಾಡ್ ಸರೋವರದ ಮೇಲ್ಮೈ ವಿಸ್ತೀರ್ಣ ವಾಯುಗುಣ ಬದಲಾವಣೆಯಿಂದ ಬಹಳವಾಗಿ ಪ್ರಭಾವಿತಾವಾಗುತ್ತದೆ. ಉತ್ತರದ ಭಾಗ ಹೆಚ್ಚು ಆಳವಾದರೂ ಅದು ಯಾವಾಗಲಾದರೂ ಬತ್ತಿಹೋಗಬಹುದು. ಏಕೆಂದರೆ ಸರೋವರದ ನಡುವಣ ದಿಬ್ಬದಿಂದಾಗಿ ದಕ್ಷಿಣದ ಕಡೆಗೆ ನೀರು ಹರಿದು ಬರಲು ಅಡಚಣೆಯಾಗಿದೆ. ಬಾಷ್ಪೀಭವನದಿಂದ ಹಾಗೂ ಮರಳು ಬಂದು ತುಂಬಿಕೊಳ್ಳುವುದರಿಂದ ಈ ಸರೋವರವೇ ಸಂಪೂರ್ಣ ಬತ್ತಿಹೋಗುವ ಅಪಾಯವಿದೆಯೆಂದು ಭಾವಿಸಲಾಗಿದ್ದರೂ ಶಾರಿ ನದಿಯ ಪ್ರವಾಹದಿಂದಾಗಿ ಬಹುಶಃ ಹಾಗಾಗದು.

ಈ ಸರೋವರದ ಆಳ ಮತ್ತು ವಿಸ್ತೀರ್ಣ ಬದಲಾಗುತ್ತಿರುತ್ತವೆ. ಗರಿಷ್ಠ ಆಳ 35'. ಅತ್ಯಂತ ಆಳವಾದ ಭಾಗವೂ ಕೆಲವು ಬಾರಿ ಒಣಗಿ ಹೋಗುವುದುಂಟು. ಶಾರಿ ನದಿಯ ಮುಖಪ್ರದೇಶ ಕ್ರಮಕ್ರಮವಾಗಿ ವಿಶಾಲವಾಗುತ್ತಿದೆ.

ಈ ಸರೋವರದಲ್ಲಿ ಅನೇಕ ಚಿಕ್ಕಪುಟ್ಟ ದ್ವೀಪಗಳಿವೆ. ಇಲ್ಲಿ ಇರುವ ಯೆಡಿನಾ ಬುಡಕಟ್ಟಿನ ಜನ ಬೆಸ್ತರು. ದೋಣಿ ತಯಾರಿಸುವುದೂ, ಜಾನುವಾರು ಸಾಕುವುದೂ ಇವರ ಕಸಬುಗಳು. ಮರಳಿನ ದಿಬ್ಬಗಳಲ್ಲಿ ಕೃಷಿಕರೂ, ಗೊಲ್ಲರೂ ಇದ್ದಾರೆ.

ಚಾಡ್ ಸರೋವರದಲ್ಲಿ ಮೀನುಗಳು ಸಮೃದ್ಧವಾಗಿ ಸಿಗುತ್ತವೆ. ಈ ಸರೋವರದ ಮೇಲೆ ಸಂಚಾರಕ್ಕೆ ಅಲೆಗಳೂ, ಜಲಸಸ್ಯಗಳು ಅಡಚಣೆಗಳಾಗಿವೆ.

## ಇತಿಹಾಸ 
ಚಾಡ್ ಸರೋವರದ ಇರವನ್ನು ಅವರಿವರ ವರದಿಗಳಿಂದ ಟಾಲಮಿ ಅರಿತುಕೊಂಡಿದ್ದ. ಬಿಳಿಯರು ಇದನ್ನು ಮೊದಲು ಕಂಡದ್ದು 1823ರಲ್ಲಿ. ಇವರು ಟ್ರಿಪೋಲಿ ಮಾರ್ಗವಾಗಿ ಸರೋವರವನ್ನು ತಲುಪಿದರು. 1850ರಲ್ಲಿ ಜೇಮ್ಸ್ ರಿಚರ್ಡ್ಸನ್ ತನ್ನಿಬ್ಬರು ಸಂಗಾತಿಗಳೊಂದಿಗೆ ಇಲ್ಲಿಗೆ ಬಂದ. ಚಾಡ್ ಸರೋವರದ ಮೇಲೆ ಯಾನ ಮಾಡಿದ ಮೊತ್ತಮೊದಲ ನಾವಿಕ ಓವರ್‌ವೆಗ್ (1851). ಅನಂತರ 1855 ಮತ್ತು 1870ರಲ್ಲಿ ಅನುಕ್ರಮವಾಗಿ ಎಡ್ವರ್ಡ್ ವೊಗಲ್ ಮತ್ತು ಗುಸ್ತಾವ್ ನ್ಯಾಕ್ಟಿಗಲ್ ಈ ಸರೋವರವನ್ನು ಸಂದರ್ಶಿಸಿದರು. ನ್ಯಾಕ್ಟಿಗಲ್ ಈ ಸರೋವರದ ಜಲಶಾಸ್ತ್ರವನ್ನು ಅಭ್ಯಸಿಸಿದ. ಇದರಲ್ಲಿ ಅಪಾರ ಸಂಪತ್ತು ಇದೆಯೆಂಬ ನಂಬಿಕೆಯಿಂದಾಗಿ ಇದರ ಒಡೆತನಕ್ಕಾಗಿ ಯೂರೋಪಿನ ರಾಷ್ಟ್ರಗಳಲ್ಲಿ ಪೈಪೋಟಿ ಏರ್ಪಟ್ಟಿತು. 1890-93ರಲ್ಲಿ ಬ್ರಿಟನ್, ಫ್ರಾನ್ಸ್, ಜರ್ಮನಿಗಳು ಒಂದು ಒಪ್ಪಂದದ ಮೂಲಕ ಇದರ ತೀರಪ್ರದೇಶಗಳನ್ನು ಹಂಚಿಕೊಂಡವು. ಈ ರಾಷ್ಟ್ರಗಳಿಂದ ಮುಂದೆ ಈ ಭಾಗದ ಸಂಪೂರ್ಣ ಪರಿಶೋಧನೆ ನಡೆಯಿತು.

## ಉಲ್ಲೇಖಗಳು 
## ಹೊರಗಿನ ಕೊಂಡಿಗಳು 
* Lake Chad Basin Commission
* BIOsphere and Heritage of Lake Chad (BIOPALT) project
* The Ups and Downs of Lake Chad
* 
* Lake Chad in World Lake Database
* Lake Chad  UN News 

ವರ್ಗ:ಸರೋವರಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಹಿರೇಗೋಣಿಗೆರೆ

**ಹಿರೇಗೋಣಿಗೆರೆ** ಗ್ರಾಮವು ಭಾರತ ದೇಶದ   ಕರ್ನಾಟಕ ರಾಜ್ಯದ ದಾವಣಗೆರೆ ಜಿಲ್ಲೆ ಹೊನ್ನಾಳಿ ತಾಲ್ಲೂಕಿನ ಒಂದು ಗ್ರಾಮವಾಗಿದೆ.

ಈ ಗ್ರಾಮವು  ಕರ್ನಾಟಕ ರಾಜ್ಯದ ರಾಜದಾನಿ ಬೆಂಗಳೂರಿನಿಂದ ೩೧೪ ಕಿ.ಮೀ. ದೂರವಿದ್ದು, ಜಿಲ್ಲಾ ಕೇಂದ್ರ ದಾವಣಗೆರೆಯಿಂದ ಸುಮಾರು ೫೦ ಕಿ.ಮೀ. ದೂರದಲ್ಲಿದೆ.

ತಾಲ್ಲೂಕು ಕೇಂದ್ರ ಹೊನ್ನಾಳಿಯಿಂದ ೧೩ ಕಿ.ಮೀ. ದೂರದಲ್ಲಿದೆ. ತುಂಗಾಭದ್ರ ನದಿಯ ಬಲದಂಡೆಯಲ್ಲಿರುವ ಹಿರೇಗೋಣಿಗೆರೆ ಗ್ರಾಮವು ಬೌಗೋಳಿಕವಾಗಿ ಬಯಲು ಸೀಮೆಗೆ ಸೇರುತ್ತದೆ. ಈ ಗ್ರಾಮದ ಪೂರ್ವ ಹಾಗೂ ಉತ್ತರ ದಿಕ್ಕುಗಳಲ್ಲಿ ಗುಡ್ಡ ಶ್ರೇಣಿಗಳಿದ್ದು ಪಶ್ಚಿಮದಲ್ಲಿ  ತುಂಗಾಭದ್ರಾ ನದಿಯು ದಕ್ಷಿಣದಿಂದ ಉತ್ತರಕ್ಕೆ ಹರಿಯುತ್ತದೆ.

ಈ ಗ್ರಾಮವು ಗ್ರಾಮ ಪಂಚಾಯಿತಿ ಕೇಂದ್ರವಾಗಿದ್ದು ಸುಸಜ್ಜಿತ ಗ್ರಾಮ ಪಂಚಾಯತ್ ಕಛೇರಿಯನ್ನು ಹೊಂದಿದೆ. ಈ ಗ್ರಾಮ ಪಂಚಾಯಿತಿ ವ್ಯಾಪ್ತಿಗೆ ಹರಗನಹಳ್ಳಿ, ಕೋಣನತಲೆ, ಹಿರೇಗೋಣಿಗೆರೆ, ಚಿಕ್ಕಗೋಣಿಗೆರೆ, ಹೊನ್ನೂರು ವಡ್ಡರಹಟ್ಟಿ, ಹಾಗೂ ಹೊನ್ನೂರು ವಡ್ಡರಹಟ್ಟಿ ತಾಂಡ ಗ್ರಾಮಗಳು ಸೇರುತ್ತವೆ. ಸದರಿ ಗ್ರಾಮದಲ್ಲಿ ೩ ಅಂಗನವಾಡಿ ಕೇಂದ್ರಗಳಿದ್ದು ಸರ್ಕಾರಿ ಹಿರಿಯ ಪ್ರಾಥಮಿಕ ಶಾಲೆ ಮತ್ತು ಸರ್ಕಾರಿ ಪ್ರೌಢಶಾಲೆಗಳು ಇವೆ. ಗ್ರಾಮ ಗ್ರಂಥಾಲಯ, ಪಶು ಆಸ್ಪತ್ರೆ. ಆಯುರ್ವೇದ ಆಸ್ಪತ್ರೆ, ಆಯುಷ್ಮಾನ್ ಆರೋಗ್ಯ ಮಂದಿರಗಳೂ ಗ್ರಾಮದಲ್ಲಿ ಇರುತ್ತವೆ. 

ಗ್ರಾಮದಲ್ಲಿ ಹಾಲು ಉತ್ಪಾದಕರ ಸಹಕಾರ ಸಂಘವಿದೆ..

ಗ್ರಾಮದ ಜನರ ಮುಖ್ಯ ಕಸುಬು ವ್ಯವಸಾಯ ಆಗಿದ್ದು ರೈತಾಪಿ ಜನರು ಜೀವನೋಪಾಯಕ್ಕಾಗಿ ಕೃಷಿ ಚಟುವಟಿಕೆ, ಜೊತೆಗೆ  ಕೂಲಿ ಕೆಲಸ, ಪಶುಸಂಗೋಪನೆ, ಕುರಿ ಕೋಳಿ ಸಾಕಾಣಿಕೆ, ವ್ಯಪಾರ ವಹಿವಾಟು ಇನ್ನಿತರೇ ಕೆಲಸಗಳನ್ನು ಮಾಡುತ್ತಿದ್ದಾರೆ.

ಗ್ರಾಮದ ರೈತರು ಮೆಕ್ಕೆಜೋಳ, ಬತ್ತ, ಜೋಳ, ಹತ್ತಿ, ತರಕಾರಿ, ಹೂವು, ಅಡಿಕೆ. ತೆಂಗು ಇನ್ನಿತರ ಬೆಳೆಗಳನ್ನು ಬೆಳೆಯುತ್ತಾರೆ.

ಸದರಿ ಗ್ರಾಮದಲ್ಲಿ ಹಿಂದೂ, ಮುಸ್ಲಿಂ,ಹಾಗೂ ಜೈನ ಧರ್ಮೀಯರು ವಾಸವಾಗಿದ್ದಾರೆ. ಶ್ರೀ  ಆಂಜನೇಯಸ್ಡಾಮಿ, ಶ್ರೀ ಬೇಟೆಮರದಮ್ಮ , ಶ್ರೀ ಮಾರಿಕಾಂಬ, ಶ್ರೀ  ದುರುಗಮ್ಮ, ಶ್ರೀ ಮಾತೆಂಗ್ಯಮ್ಮ, ಕೆರೆಚೌಡಮ್ಮ, ಶ್ರೀ ತುಳುಜಭವಾನಿ  ಶ್ರೀ ಕಲ್ಲೇಶ್ವರ ದೇವಸ್ಥಾನಗಳು ಹಾಗೂ ಮಸೀದಿಗಳು ಗ್ರಾಮದಲ್ಲಿ ಇವೆ.

ಸಾಹಿತ್ಯ ಕ್ಷೇತ್ರದಲ್ಲಿ ಹೆಸರು ಮಾಡಿದ  ಕೇಂದ್ರ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ ಪುರಸ್ಕೃತರಾದ ಡಾ. ಎಚ್. ತಿಪ್ಪೇರುದ್ರ ಸ್ವಾಮಿ ಅವರ ಜನ್ಮಸ್ತಳ ಹಿರೇಗೋಣಿಗೆರೆ ಗ್ರಾಮವಾಗಿದ್ದು ಗ್ರಾಮದಲ್ಲಿ  ಡಾ. ಎಚ್. ತಿಪ್ಪೇರುದ್ರಸ್ವಾಮಿ ಸಾಹಿತ್ಯ ವೇದಿಕೆ ಆಶ್ರಯದಲ್ಲಿ ಆಗಾಗ ಸಾಹಿತ್ಯಿಕ ಕಾರ್ಯಕ್ರಮಗಳು ಜರುಗುತ್ತಿರುತ್ತವೆ.

ಪ್ರತಿ ವರ್ಷ ಶ್ರೀರಾಮ ನವಮಿಯಂದು ಶ್ರೀ ಆಂಜನೇಯಸ್ವಾಮಿ ದೇವರ ಬ್ರಹ್ಮ ರಥೋತ್ಸವ ವಿಜೃಂಭಣೆಯಿಂದ ಜರುಗುತ್ತದೆ.

ಜಾನಪದ ಕಲೆಗಳಾದ ಡೊಳ್ಳು ಭಜನೆ, ಸೋಬಾನೆ ಪದಗಳು ಇನ್ನಿತರ ಕಲೆಗಳನ್ನು ಗ್ರಾಮದ ಜನರು ಧಾರ್ಮಿಕ ಆಚರಣೆಗಳು ಹಬ್ಬ ಜಾತ್ರೆಗಳಲ್ಲಿ ಅಳವಡಿಸಿಕೊಂಡಿದ್ದಾರೆ.

ಗ್ರಾಮದಲ್ಲಿ ನಾಟಕ ಕಲಾವಿದರು ಸಾಮಾಜಿಕ ನಾಟಕಗಳನ್ನು ಆಯೋಜಿಸಿ ಅಭಿನಯಿಸುತ್ತಾರೆ.

ಸಾಂಪ್ರದಾಯಿಕ ಬೀಸುವ ಕಲ್ಲುಗಳನ್ನು ತಯಾರು ಮಾಡಲು ಬೇಕಾಗುವ ಕಲ್ಲುಗಳು ಈ ಗ್ರಾಮದ ಗುಡ್ಡಗಳಲ್ಲಿ ದೊರೆಯುತ್ತದೆ.
ಜಾನ್ ರಿಚರ್ಡ್ ಗ್ರೀನ್

**ಜಾನ್ ರಿಚರ್ಡ್ ಗ್ರೀನ್** (1837-1883) ಒಬ್ಬ ಇಂಗ್ಲಿಷ್ ಇತಿಹಾಸಕಾರ.

## ಜೀವನ, ಸಾಧನೆಗಳು 
ಆಕ್ಸ್‌ಫರ್ಡಿನಲ್ಲಿ ಜನಿಸಿದ. ಅಲ್ಲೇ ಮ್ಯಾಗ್ಡಲೀನ್ ಕಾಲೇಜ್ ಶಾಲೆ ಮತ್ತು ಜೀಸಸ್ ಕಾಲೇಜಿನಲ್ಲಿ ವಿದ್ಯೆ ಗಳಿಸಿದ. ಚಿಕ್ಕಂದಿನಲ್ಲೇ ಈತನಿಗೆ ಇತಿಹಾಸದಲ್ಲಿ ಆಸಕ್ತಿ ಮೂಡಿತು. ಆಕ್ಸ್‌ಫರ್ಡನ್ನು ಬಿಟ್ಟ ಮೇಲೆ (1860) ಈತ ಕ್ರೈಸ್ತ ಪುರೋಹಿತ ದೀಕ್ಷೆ ಪಡೆದನಾದರೂ ಇತಿಹಾಸ ವಿಷಯಕ ಲೇಖನಗಳ ಬರೆಹವನ್ನು ಬಿಡಲಿಲ್ಲ. 1869 ರಲ್ಲಿ ಲ್ಯಾಂಬೆತಿನಲ್ಲಿ ಗ್ರಂಥಪಾಲನಾದ. ಒಂದು ವರ್ಷ ಕಳೆಯುವುದರಲ್ಲಿ ಇವನು ತೀವ್ರ ಕ್ಷಯವ್ಯಾಧಿಗೆ ತುತ್ತಾದ. ಆದ್ದರಿಂದ ಆ ಕೆಲಸ ಬಿಡಬೇಕಾಯಿತು. ಆಗ ಇತಿಹಾಸವೇ ಇವನ ಸರ್ವಕಾಲದ ಕಾಳಜಿಯಾಯಿತು. ಈತ ಅ ಷಾರ್ಟ್ ಹಿಸ್ಟೊರಿ ಆಫ್ ದಿ ಇಂಗ್ಲಿಷ್ ಫಿಪಲ್ ಎಂಬ ಗ್ರಂಥವನ್ನು ಬರೆಯತೊಡಗಿದ. 1874ರಲ್ಲಿ ಅದು ಪ್ರಕಟವಾದೊಡನೆಯೇ ವಿಶೇಷ ಜನಪ್ರಿಯವಾಯಿತು. 1877-80ರಲ್ಲಿ ಈತನ *ಎ ಹಿಸ್ಟೊರಿ ಆಫ್ ದಿ ಇಂಗ್ಲಿಷ್ ಪೀಪಲ್* ಎಂಬ ನಾಲ್ಕು ಸಂಪುಟಗಳ ಬೃಹತ್ ಗ್ರಂಥ ಹೊರಬಿತ್ತು. ವಿದ್ವಾಂಸರಿಗಾಗಿ ಪ್ರಾಚೀನ ಇಂಗ್ಲೆಂಡಿನ ಇತಿಹಾಸ ಕುರಿತ ಗ್ರಂಥವೊಂದನ್ನು ಬರೆಯುವುದು ಇವನ ಇಚ್ಚೆಯಾಗಿತ್ತು. *ದ ಮೇಕಿಂಗ್ ಆಫ್ ಇಂಗ್ಲೆಂಡ್* ಮತ್ತು *ದ ಕಾನ್‌ಕ್ವೆಸ್ಟ್ ಆಫ್ ಇಂಗ್ಲೆಂಡ್* ಎಂಬ ಗ್ರಂಥಗಳು ಆ ಉದ್ದೇಶಿತ ಗ್ರಂಥಗಳ ಕೆಲವು ಭಾಗಗಳು. ಮೊದಲನೆಯ ಗ್ರಂಥ 1881 ರಲ್ಲೂ, ಎರಡನೆಯದು ಗ್ರೀನನ ಮರಣಾನಂತರವೂ 1883ರಲ್ಲೂ ಪ್ರಕಟವಾದವು. ಆಧುನಿಕ ವಿಮರ್ಶಾತ್ಮಕ ದೃಷ್ಟಿ ಬೆಳೆಯುವ ಮುನ್ನ ಬರೆಯಲಾದ ಆ ಗ್ರಂಥಗಳು ಅವುಗಳ ಸಾಹಿತ್ಯ ಗುಣದಿಂದಾಗಿ ಇಂದಿಗೂ ವಿದ್ವಾಂಸರ ಮೆಚ್ಚುಗೆ ಗಳಿಸಿವೆ. *ಅ ಷಾರ್ಟ್ ಹಿಸ್ಟೊರಿ ಆಫ್ ಇಂಗ್ಲೆಂಡ್* ಒಂದು ಜನಪ್ರಿಯ ಗ್ರಂಥ. ರಾಜಕೀಯಕ್ಕಿಂತ ಇಂಗ್ಲೆಂಡಿನ ಸಾಮಾಜಿಕ ಇತಿಹಾಸಕ್ಕೆ ಅದು ಪ್ರಾಧಾನ್ಯ ನೀಡುತ್ತದೆ. ಇದರಲ್ಲಿ ಮಿಂಚುವ ರಿಚರ್ಡನ ಮಾನವೀಯ ದೃಷ್ಟಿ ಹಾಗೂ ಕೌಶಲ್ಯದಿಂದಾಗಿ ಇಂದಿಗೂ ಅದು ಹೊಸದಾಗಿ ತೋರುತ್ತದೆ.

## ಉಲ್ಲೇಖಗಳು 
## ಗ್ರಂಥಸೂಚಿ 
*  This article incorporates text from this public-domain publication.
* 

ವರ್ಗ:ಇತಿಹಾಸ ತಜ್ಞರು
ವರ್ಗ:ಬರಹಗಾರರು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಲೈಂಗಿಕ ಆಟಿಕೆ

ಲೈಂಗಿಕ ಆಟಿಕೆ ಎಂದರೆ ಮಾನವರು ಲೈಂಗಿಕ ಆನಂದಕ್ಕಾಗಿ (ಪ್ರಾಥಮಿಕವಾಗಿ) ಬಳಸುವ ವಸ್ತು ಅಥವಾ ಸಾಧನ. ಅವುಗಳನ್ನು ವಯಸ್ಕ ಆಟಿಕೆಗಳು ಎಂದೂ ಕರೆಯುತ್ತಾರೆ. ಇಂದು ಲೈಂಗಿಕ ಆಟಿಕೆಗಳು ವಿಶೇಷವಾಗಿ ಪುರುಷರು ಮತ್ತು ಮಹಿಳೆಯರಿಗೆ ಲಭ್ಯವಿದೆ. ಅವುಗಳನ್ನು ಹಸ್ತಮೈಥುನಕ್ಕಾಗಿ, ದಂಪತಿಗಳಿಗೆ ಲೈಂಗಿಕ ಸಂಭೋಗವನ್ನು ಹೆಚ್ಚಿಸಲು ಮತ್ತು ಕೆಲವೊಮ್ಮೆ ಚಿಕಿತ್ಸಕ ಉದ್ದೇಶಗಳಿಗಾಗಿ, ಲೈಂಗಿಕ ದುರ್ಬಲತೆಯನ್ನು ನಿವಾರಿಸಲು ಮತ್ತು ಸ್ವತಃ ಆನಂದವನ್ನು ಕಂಡುಕೊಳ್ಳಲು ಬಳಸಲಾಗುತ್ತದೆ. ಉದಾಹರಣೆಗೆ: ಡಿಲ್ಡೊ ಅಥವಾ ವೈಬ್ರೇಟರ್, ಕೃತಕ ಯೋನಿ, ಇತ್ಯಾದಿ.

ಲೈಂಗಿಕ ಆಟಿಕೆಗಳನ್ನು ಸಾಮಾನ್ಯವಾಗಿ ಲೈಂಗಿಕ ಅಂಗಡಿಗಳಲ್ಲಿ ಅಥವಾ ಆನ್‌ಲೈನ್‌ನಲ್ಲಿ ಮಾರಾಟ ಮಾಡಲಾಗುತ್ತದೆ, ಆದರೆ ಅವುಗಳನ್ನು ಔಷಧಾಲಯಗಳು ಅಥವಾ ವೈದ್ಯಕೀಯ ಅಂಗಡಿಗಳು, ವಯಸ್ಕರ ಅಂಗಡಿಗಳು, ಮುಖ್ಯ ಅಂಗಡಿಗಳು ಅಥವಾ ಡಿಪಾರ್ಟ್‌ಮೆಂಟ್ ಸ್ಟೋರ್‌ಗಳಲ್ಲಿಯೂ ಮಾರಾಟ ಮಾಡಬಹುದು. ಪುರುಷರು ಮತ್ತು ಮಹಿಳೆಯರಿಬ್ಬರಿಗೂ ಲೈಂಗಿಕ ಆಟಿಕೆಗಳು ಬಹುತೇಕ ಎಲ್ಲಾ ದೇಶಗಳಲ್ಲಿ ಲಭ್ಯವಿದೆ. ಅವು ಸಾಮಾನ್ಯವಾಗಿ ಯುನೈಟೆಡ್ ಸ್ಟೇಟ್ಸ್, ಯುಕೆ, ಯುರೋಪ್ ಮತ್ತು ಕೆನಡಾದಂತಹ ದೇಶಗಳಲ್ಲಿ ಕಂಡುಬರುತ್ತವೆ. ಆದಾಗ್ಯೂ, ಅನೇಕ ಜನರು ಅವುಗಳನ್ನು ಆನ್‌ಲೈನ್ ಅಂಗಡಿಗಳಿಂದ ರಹಸ್ಯವಾಗಿ ಖರೀದಿಸುತ್ತಾರೆ. ಆದಾಗ್ಯೂ, ಅವುಗಳ ಮಾರಾಟ ಮತ್ತು ಬಳಕೆಯನ್ನು ಅಪರಾಧವೆಂದು ಪರಿಗಣಿಸುವ ದೇಶಗಳೂ ಇವೆ. ಕೆಲವು ಧರ್ಮಗಳಲ್ಲಿ, ಲೈಂಗಿಕ ಆಟಿಕೆಗಳ ಬಳಕೆಯನ್ನು ಪಾಪ ಮತ್ತು ನಿಷೇಧಿತವೆಂದು ಪರಿಗಣಿಸಲಾಗುತ್ತದೆ.

ಒಂಟಿ ಜನರು, ಲೈಂಗಿಕ ಸಂಗಾತಿಯನ್ನು ಹೊಂದಿರದವರು, ತಮ್ಮ ಸಂಗಾತಿಯಲ್ಲಿ ಆಸಕ್ತಿಯ ಕೊರತೆ ಇರುವವರು, ಲೈಂಗಿಕ ಬಡತನವನ್ನು ಅನುಭವಿಸುತ್ತಿರುವವರು, ವಿಧವೆಯರು, ವಿಧವೆಯರು, ವಿವಿಧ ಕಾರಣಗಳಿಗಾಗಿ ಮದುವೆಯಾಗಲು ಸಾಧ್ಯವಾಗದವರು ಮತ್ತು ವಿಭಿನ್ನ ವಿಧಾನಗಳನ್ನು ಆನಂದಿಸುವ ದಂಪತಿಗಳು ಅವುಗಳನ್ನು ಸುರಕ್ಷಿತ ವಿಧಾನವಾಗಿ ಬಳಸುತ್ತಾರೆ.

ಸರಿಯಾಗಿ ಬಳಸಿದಾಗ ಲೈಂಗಿಕ ಆಟಿಕೆಗಳು ಸಂಪೂರ್ಣವಾಗಿ ಸುರಕ್ಷಿತ ಮತ್ತು ಆರೋಗ್ಯಕರ ಸಾಧನವಾಗಿದೆ. ಸಂಗಾತಿ ಇಲ್ಲದವರ ದೈಹಿಕ ಮತ್ತು ಮಾನಸಿಕ ಆರೋಗ್ಯದಲ್ಲಿ ಇವು ಪ್ರಮುಖ ಪಾತ್ರವಹಿಸುತ್ತವೆ ಎಂದು ಆರೋಗ್ಯ ತಜ್ಞರು ದೃಢೀಕರಿಸುತ್ತಾರೆ. ಲೈಂಗಿಕವಾಗಿ ಹರಡುವ ರೋಗಗಳು (ಉದಾ. ಏಡ್ಸ್) ಅವುಗಳ ಮೂಲಕ ಹರಡುವುದಿಲ್ಲ ಎಂಬುದು ಗಮನಾರ್ಹ. ಲೈಂಗಿಕ ಆಟಿಕೆಗಳು ವೈಯಕ್ತಿಕ ಬಳಕೆಗಾಗಿ. ಅವುಗಳನ್ನು ಇತರರೊಂದಿಗೆ ಹಂಚಿಕೊಳ್ಳಬಾರದು. ಆರೋಗ್ಯ ತಜ್ಞರು ಅವುಗಳನ್ನು ಇತರರೊಂದಿಗೆ ಹಂಚಿಕೊಳ್ಳುವುದರಿಂದ ಸಾಂಕ್ರಾಮಿಕ ರೋಗಗಳು ಹರಡಬಹುದು ಎಂದು ಎಚ್ಚರಿಸುತ್ತಾರೆ.

## ಉಲ್ಲೇಖಗಳು
## ಬಾಹ್ಯ ಕೊಂಡಿಗಳು
ರಾಬರ್ಟ್ ಗ್ರೀನ್

**ರಾಬರ್ಟ್ ಗ್ರೀನ್** (1558-92) ಅತ್ಯುತ್ತಮ ಇಂಗ್ಲಿಷ್ ಪದ್ಯ ಬರೆಹಗಾರಲ್ಲೊಬ್ಬ.

## ಜೀವನ, ಕೃತಿಗಳು 
ಜನನ ಬಹುಶಃ ನಾರ್ವಿಚ್‌ನಲ್ಲಿ. ಶಿಕ್ಷಣ ಕೇಂಬ್ರಿಜಿನ ಸೇಂಟ್ ಜಾನ್ಸ್ ಕಾಲೇಜಿನಲ್ಲಿ. 1578 ರಲ್ಲಿ ಬಿ.ಎ., 1583ರಲ್ಲಿ ಎಂ.ಎ. ಪದವಿ ಪಡೆದ. ಇಲ್ಲಿ ಥಾಮಸ್ ನ್ಯಾಷ್‍ನೊಂದಿಗೆ ಸ್ನೇಹ ಬೆಳೆಸಿದ. ಇವನಿಗೆ ಆಕ್ಸ್‌ಫರ್ಡ್ ವಿಶ್ವವಿದ್ಯಾಲಯದ ಸದಸ್ಯತ್ವ ದೊರಕಿತ್ತು. ಊರೂರು ಅಲೆತ ಈತನ ಪ್ರವೃತ್ತಿ. ಅನೇಕ ಐರೋಪ್ಯ ದೇಶಗಳಲ್ಲಿ ಅಲೆದು ಕೊನೆಗೆ ಲಂಡನಿಗೆ ಬಂದು ನೆಲೆನಿಂತ. ಆ ಹೊತ್ತಿಗಾಗಲೇ ಮದುವೆಯಾಗಿ ಹೆಂಡತಿ ಮತ್ತು ಮಗುವನ್ನು ತ್ಯಜಿಸಿದ್ದ.

ವಿಶ್ವವಿದ್ಯಾಲಯದಲ್ಲಿದ್ದಾಗಲೇ ಬರೆಹಕ್ಕೆ ಕೈ ಹಾಕಿದ್ದ ಈತ *ಮ್ಯಾಮಿಲಿಯ* ಎಂಬ ಕೃತಿಯನ್ನು ಎರಡು ಸಂಪುಟಗಳಲ್ಲಿ ಪ್ರಕಟಿಸಿದ್ದ. ನಾಟಕಕಾರನಾಗಿ ಈತ ಇಂಗ್ಲಿಷ್ ನಾಟಕಗಳಿಗೆ ತಳಹದಿ ಹಾಕಿದನೆನ್ನಬಹುದು. ಗ್ರೀನ್ ರಚಿಸಿದ ನಾಟಕಗಳಲ್ಲಿ ಈಗ ದೊರೆತಿರುವವು ಕೆಲವು ಮಾತ್ರ. *ಆಲ್‌ಫಾನ್ಸಸ್ ಕಿಂಗ್ ಆಫ್ ಆರಗಾನ್* ಮತ್ತು *ಆರ್‌ಲ್ಯಾಂಡೊ ಫ್ಯೂರಿಯೋಸ* ನಾಟಕಗಳ ಮೇಲೆ ಮಾರ್ಲೋನ ಪ್ರಭಾವ ಕಂಡುಬರುತ್ತದೆ. ಫ್ರೈಯರ್ ಬೇಕನ್ ಅಂಡ್ ಫ್ರೈಯರ್ ಬಂಗೆ, *ಜೇಮ್ಸ್ IV*-ಇವು ರೊಮ್ಯಾಂಟಿಕ್ ಹರ್ಷನಾಟಕಗಳು. *ಜೇಮ್ಸ್ IV* ಚಾರಿತ್ರಿಕವಾಗಿರದೆ ಯಕ್ಷರಾಜ ಓಬೆರಾನ್ ಬಗ್ಗೆ ರಚಿತವಾದ ಕಾಲ್ಪನಿಕ ನಾಟಕ. ಇದರಲ್ಲಿ ಯಕ್ಷಿಣಿಯ ಪ್ರಯೋಗ ತಂದದ್ದು ಈತನ ವಿಶೇಷ.

ಗ್ರೀನ್ ಬರೆದವುಗಳಲ್ಲಿ ಗಮನಿಸಬೇಕಾದ ಸಾಹಿತ್ಯ ಕೃತಿಗಳೆಂದರೆ ಕಿರುಪುಸ್ತಕಗಳು (ಪ್ಯಾಂಫ್ಲೆಟ್ಸ್). ಇವು ಕಾದಂಬರಿಗೆ ತುಂಬ ಹತ್ತಿರದವು. ಇವುಗಳಲ್ಲಿ ಎಲಿಜ಼ಬೀತನ್ ಕಾಲದ ಕೆಳಮಟ್ಟದ ಲಂಡನ್ ಜನಜೀವನದ ಬಗ್ಗೆ ಬರೆದದ್ದೇ ಹೆಚ್ಚು. *ಗೈಡೋನಿಯಸ್; ಕಾರ್ಡ್ ಆಫ್ ಫ್ಯಾನ್ಸಿ* (1584), ಪ್ಯಾಂಡೋಸ್ಟೊ (1588), *ಪೆರಿಮೆಡೀಸ್* (1588), *ಮೆನಾಫಾನ್* (1589), *ಮೌರ್ನಿಂಗ್ ಗಾರ್ಮೆಂಟ್* (1590), *ನೆವರ್ ಟೂ ಲೇಟ್* (1590), *ಫೇರ್‌ವೆಲ್ ಟು ಫಾಲಿ* (1591), *ಎ ಕ್ವಿಪ್ ಫಾರ್ ಎನ್ ಅಪ್‌ಸ್ಟಾರ್ಟ್ ಕೋರ್ಟಿಯರ್* (1592), *ಫಿಲೊಮೆಲಾ* (1592)-ಇವು ಈತನ ಕೆಲವು ಪ್ರಸಿದ್ಧ ಕಿರುಪುಸ್ತಕಗಳು. ಅನೇಕವುಗಳಲ್ಲಿ ಸಮಾಜದ ವಿವಿಧ ವ್ಯಕ್ತಿಗಳನ್ನು ವಿಡಂಬಿಸಿದ್ದಾನೆ. ವಿಡಂಬನೆ, ಹಾಸ್ಯ ಈತನ ಕೃತಿಗಳಲ್ಲಿ ಪ್ರಧಾನವಾಗಿ ತೋರುವ ಗುಣಗಳು.

## ಕೊನೆಯ ವರ್ಷಗಳು ಮತ್ತು ಮರಣ 
ಗ್ರೀನ್ ವಿಶ್ವವಿದ್ಯಾಲಯದಲ್ಲಿರುವಾಗಲೇ ಕೆಳದರ್ಜೆಯ ಜನರೊಡನೆ ಬೆರೆಯಲು ಪ್ರಾರಂಭಿಸಿದ. ಅಲ್ಲಿಯ ಜೀವನದಲ್ಲಿಯೇ ಆಕರ್ಷಣೆ ಕಂಡು ಅಲ್ಲಿಯೇ ಮುಳುಗಿದ. ಜೇಬುಗಳ್ಳರ, ಕುಡುಕರ, ವೇಶ್ಯೆಯರ ಸಹವಾಸ ಆತನ ನಿತ್ಯದ ಬಾಳಾಯಿತು. ಈ ಸಹವಾಸದಿಂದಲೇ ಈ ಕೃತಿಗಳಲ್ಲಿಯ ಕೆಳಪಾತ್ರಗಳ ಚಿತ್ರಣದಲ್ಲಿ ಜೀವಂತತೆ ಕಾಣುತ್ತದೆ. ಸಹವಾಸ ದೋಷದಿಂದ ಈತನಿಗೆ ಕುಡಿತದ ಚಟ ಅಂಟಿಕೊಂಡಿತು. ಜೀವನದ ಕೊನೆಗಾಲದಲ್ಲಿ ತನ್ನ ಹಿಂದಿನ ಜೀವನದ ಬಗ್ಗೆ ವಿಶಾದ ಪಟ್ಟು ಅನೇಕ ಲೇಖನಗಳನ್ನು ಬರೆದ. ಮರಣಶಯ್ಯೆಯಲ್ಲಿದ್ದಾಗ ಈತ ಕಡುಬಡವ. ಊಟಕ್ಕೂ ಗತಿ ಇಲ್ಲದವ. ಸಾಯುವ ಮೊದಲು ಹೆಂಡತಿಗೆ ತನ್ನ ತಪ್ಪುಗಳನ್ನು ಕ್ಷಮಿಸುವಂತೆ ಬರೆದು ತೀರಿಕೊಂಡ. ಇವನ ಸಂಸಾರಕ್ಕೆ ಇದ್ದವರು ಇಬ್ಬರೇ. ಈತನ ಚಮ್ಮಾರ ಗೆಳೆಯ ಮತ್ತು ಗೆಳೆಯನ ಹೆಂಡತಿ. ಹೀಗೆ ಇಂಗ್ಲಿಷಿನ ಆದ್ಯ ವೃತ್ತಿಬರೆಹಗಾರರಲ್ಲೊಬ್ಬನಾದ ಗ್ರೀನ್ ರಿಕ್ತಹಸ್ತನಾಗಿ ಅಸುನೀಗಿದ.

## ಉಲ್ಲೇಖಗಳು 
## ಗ್ರಂಥಸೂಚಿ 
*  
* 

## ಹೊರಗಿನ ಕೊಂಡಿಗಳು 
* 
* 
* 

ವರ್ಗ:ಬರಹಗಾರರು
ವರ್ಗ:ನಾಟಕಕಾರರು
ವರ್ಗ:ಕಾದಂಬರಿಕಾರರು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಬಾ ನಾ ಬೆಟ್ಟಗಳು

ವರ್ಗ:ವಿಕಿಪೀಡಿಯ ಏಷ್ಯನ್ ತಿಂಗಳು ೨೦೨೫ ಲೇಖನ
ವರ್ಗ:ವಿಯೆಟ್ನಾಮ್

thumb|ಜುಲೈ 2025 ರಲ್ಲಿ ಬಾ ನಾ ಬೆಟ್ಟಗಳು
thumb|ಹಳೆಯ ವಿಯೆಟ್ನಾಮೀಸ್ ದೇವಾಲಯ
**ಬಾ ನಾ ಹಿಲ್ ಸ್ಟೇಷನ್**, **ಬಾ ನಾ ಹಿಲ್ಸ್** ಅಥವಾ **ಸನ್ ವರ್ಲ್ಡ್ ಬಾ ನಾ ಹಿಲ್ಸ್** ಎಂಬುದು ವಿಯೆಟ್ನಾಂನ ದಕ್ಷಿಣ ಮಧ್ಯ ಕರಾವಳಿಯಲ್ಲಿರುವ ಡಾ ನಾಂಗ್ ನಗರದ ಪಶ್ಚಿಮಕ್ಕೆ ಹೋವಾ ವಾಂಗ್ ಜಿಲ್ಲೆಯ ಟ್ರುಂಗ್ ಸುನ್ ಪರ್ವತಗಳಲ್ಲಿ ನೆಲೆಗೊಂಡಿರುವ ಒಂದು ಸುಂದರವಾದ ಗಿರಿಧಾಮವಾಗಿದೆ. ಇದು ದೇಶ ವಿದೇಶಗಳಿಂದ ಪ್ರವಾಸಗರನ್ನು ಹಾಗೂ ಪ್ರೇಕ್ಷಕರನ್ನು ಕೈ ಬೀಸಿ ಕರೆಯುವ ರಮ್ಯ ತಾಣವಾಗಿದೆ. ಈ ಗಿರಿಧಾಮದ ಸೌಂದರ್ಯಕ್ಕೆ ಮನಸೋತ ಪ್ರವಾಸಗರು ಇದನ್ನು 'ಭೂಮಿಯ ಮೇಲಿನ ಸ್ವರ್ಗ'ವೆಂದು ಕೊಂಡಾಡಿದ್ದಾರೆ.

## ಐತಿಹಾಸಿಕ ಚರಿತ್ರೆ 
**ಬಾ-ನಾ** ಅಥವಾ **ಪಾ-ನಾ** (ಹಳೆಯದು) ಎಂಬ ಹೆಸರು, ಕಿನ್ಹ್ ಪಠ್ಯದಲ್ಲಿ ಬರುವ ಚಾಮ್ ಭಾಷೆಯ ಪೋ ಇನು ನಗರ್ನಿಂದ ಹುಟ್ಟಿಕೊಂಡಿದೆ. ಈ ಪ್ರದೇಶವು ಪುರಾತನ ಕಾಲದಿಂದಲೂ, ಅಂದರೆ ಇಸ್ಲಾಮಿಕ್ ಯುಗಕ್ಕೂ ಮೊದಲು, ಚಂಪಾ ಬುಡಕಟ್ಟು ಜನಾಂಗದ ಪ್ರಮುಖ ದೇವತೆಯನ್ನು ಪೂಜಿಸುವ ಸ್ಥಳವಾಗಿತ್ತು. 

ಈ ಪ್ರದೇಶವು ಸ್ಥಳೀಯ ಪ್ರವಾಸೋದ್ಯಮ ಇಲಾಖೆಯಿಂದ "ದಾನಾಂಗ್ ಪ್ರಾಂತ್ಯದ ದ ಲಾತ್ " ಎಂದು ಪ್ರಚಲಿತಗೊಂಡಿತ್ತು. 1919 ರಲ್ಲಿ ಈ ಪ್ರದೇಶದಲ್ಲಿ  ಫ್ರೆಂಚ್ ರು ತಮ್ಮ ವಸಾಹತುಗಾರರು ಸ್ಥಾಪಿಸಿದರು. ತದ ನಂತರ ಸನ್ ಗ್ರೂಪ್ ಎಂಬ ಸಂಸ್ಥೆಯು ಇದನ್ನು ಬಳಸಿದರು. ಸಮುದ್ರ ಮಟ್ಟದಿಂದ 1,500 ಮೀಟರ್ ಎತ್ತರದಲ್ಲಿರುವ ಈ ಗಿರಿದಾಮವು ಮೂಡಣ ದಿಕ್ಕಿನ ಸಮುದ್ರ ಹಾಗೂ ಸುತ್ತಮುತ್ತಲಿನ ಪರ್ವತಗಳ ಅಪೂರ್ವ ದೃಶ್ಯವನ್ನು ಹೊಂದಿದೆ. 

ಈ ಸುಂದರವಾದ ಗಿರಿದಾಮವು ಎತ್ತರದಲ್ಲಿರುವುದರಿಂದ, ಅಲ್ಲಿ ಕರಾವಳಿಯ ಸಮೀಪವಿರುವ ಪರಿಸರಕ್ಕಿಂತ ತಾಪಮಾನವು ಕಡಿಮೆ ಇದ್ದು ವಾತಾವರಣವು ಬಲು ತಂಪಾಗಿರುತ್ತದೆ.  ಲಿನ್ಹ್ ಹಾಂಗ್  ಎಂಬ ದೇವಾಲಯವುಈ ನಿಲ್ದಾಣದ ಸಮೀಪದಲ್ಲಿದ್ದು, ಪ್ರವಾಸಿಗರನ್ನು ಗಿರಿದಾಮಕ್ಕೆ ಕರೆದೊಯ್ಯುವ  ಕೇಬಲ್ ಕಾರ್ ಈ ನಿಲ್ದಾಣದಿಂದ ಆರಂಭವಾಗುತ‍್ತದೆ. 
thumb|ಬಾ ನಾ ರೆಸಾರ್ಟ್ ಕೇಬಲ್ ಕಾರುಗಳು
thumb|ಬಾ ನಾ ಬೆಟ್ಟಗಳಲ್ಲಿ ಚಿನ್ನದ ಸೇತುವೆ
ಬಾ ನಾ ಕೇಬಲ್ ಕಾರ್ ಗಳು ಮಾರ್ಚ್  29, 2013 ರಂದು ಉದ್ಘಾಟನೆಯಾಯಿತು. ಈ ಬಾ ನಾ ಕೇಬಲ್ ಕಾರ್,  ಎತ್ತರದಲ್ಲಿ ಕ್ರಮಿಸಿ ಸಂಚಾರವನ್ನು ಸುಗಗಮಗೊಳಿಸುವುದು ಮಾತ್ರವಲ್ಲದೆ, "ಅತಿ ಉದ್ದದ ತಡೆರಹಿತ ಸಿಂಗಲ್ ಟ್ರ್ಯಾಕ್ ಕೇಬಲ್ ಕಾರ್" ಎಂಬ ವಿಶ್ವ ದಾಖಲೆಯನ್ನೂ ಹೊಂದಿದೆ.  ಇದರ ಇತ್ತೀಚಿನ ಪ್ರವಾಸಿ ಆಕರ್ಷಣೆಯೆಂದರೆ ಗೋಲ್ಡನ್ ಬ್ರಿಡ್ಜ್ (ಕೌ ವಾಂಗ್) ಅಂದರೆ ಸುಂದರವಾದ ಚಿನ್ನದ ಸೇತುವೆ.

## ಪ್ರಮುಖ ಆಕರ್ಷಣೆಗಳು 
**ಫ್ರೆಂಚ್ ಗ್ರಾಮ:** ಬಾ ನಾ ಬೆಟ್ಟಗಳಲ್ಲಿರುವ ಫ್ರೆಂಚ್ ಗ್ರಾಮವು ಕ್ಲಾಸಿಕ್ ಯುರೋಪಿಯನ್ ವಾಸ್ತುಶಿಲ್ಪವನ್ನು ಹೊಂದಿದೆ, ಕಲ್ಲಿನ ಕಟ್ಟಡಗಳು, ಸುಂದರವಾದ ಕಲ್ಲುಮಣ್ಣಿನ ಬೀದಿಗಳು ಮತ್ತು 19 ನೇ ಶತಮಾನದ ಫ್ರಾನ್ಸ್‌ಗೆ ಕಾಲಿಟ್ಟಂತೆ ಭಾಸವಾಗುವ ವಿಶಾಲವಾದ ಚೌಕವನ್ನು ಹೊಂದಿದೆ. 

**ಗೋಲ್ಡನ್ ಸೇತುವೆ:** ಬಾ ನಾ ಬೆಟ್ಟಗಳಲ್ಲಿರುವ ಗೋಲ್ಡನ್ ಸೇತುವೆ ಒಂದು ಸಾಂಪ್ರದಾಯಿಕ ಸಂಕೇತವಾಗಿದೆ ಮತ್ತು ವಿಶ್ವದ ಅತ್ಯಂತ ಪ್ರಸಿದ್ಧ ಸೇತುವೆಗಳಲ್ಲಿ ಒಂದಾಗಿದೆ. ಸೇತುವೆಯಾದ್ಯಂತ ಅಡ್ಡಾಡುತ್ತಾ, ಸಂದರ್ಶಕರು ಹಚ್ಚ ಹಸಿರಿನ ಸುಂದರ ನೋಟಗಳನ್ನು ಆನಂದಿಸಬಹುದು ಮತ್ತು ಸುಮಾರು 1,500 ಮೀಟರ್ ಎತ್ತರದಿಂದ ತಾಜಾ ಗಾಳಿಯನ್ನು ಆಸ‍್ವಾದಿಸಬಹುದು.

**ಫ್ಯಾಂಟಸಿ ಪಾರ್ಕ್:** ಇದು ಎಲ್ಲಾ ವಯಸ್ಸಿನವರಿಗೆ ಆಟಗಳನ್ನು ಹೊಂದಿರುವ ವಿಯೆಟ್ನಾಂನ ಅತಿದೊಡ್ಡ ಒಳಾಂಗಣ ಮನೋರಂಜನಾ ಉದ್ಯಾನವನ.

**ಲಿನ್ಹ್ ಓಂಗ್ ಪಗೋಡಾ:** ಲಿನ್ಹ್ ಉಂಗ್ ಪಗೋಡಾ ಡಾ ನಾಂಗ್ ವಿಯೆಟ್ನಾಂನ ಅತ್ಯಂತ ಪ್ರಸಿದ್ಧ ಆಧ್ಯಾತ್ಮಿಕ ತಾಣಗಳಲ್ಲಿ ಒಂದಾಗಿದೆ, ಇದು 27 ಮೀಟರ್ ಎತ್ತರದ ಬುದ್ಧನ ಪ್ರತಿಮೆಯನ್ನು ಹೊಂದಿದೆ. ಪಗೋಡಾ ಪರ್ವತಗಳ ಶಾಂತಿಯುತ ಪರಿಸರದಲ್ಲಿ ನೆಲೆಗೊಂಡಿದೆ, ಇದು ಪ್ರ್ರವಾಸಿfಗರಿಗೆ ನೆಮ್ಮದಿಯ ಭಾವನೆಯನ್ನು ನೀಡುತ್ತದೆ.

'''ಲೆ ಜಾರ್ಡಿನ್ ಡಿ'ಅಮೌರ್ ಹೂವಿನ ಉದ್ಯಾನ:** ಇದು ಒಂಬತ್ತು ಥೀಮ್ ಉದ್ಯಾನಗಳಾಗಿ ವಿಂಗಡಿಸಲಾದ ಅನೇಕ ರೋಮಾಂಚಕ ಹೂವುಗಳನ್ನು ಹೊಂದಿರುವ ದೊಡ್ಡ ಉದ್ಯಾನ. ಪ್ರತಿ ಋತುವು ಪರಿಮಳಯುಕ್ತ ಗುಲಾಬಿಗಳಿಂದ ಹೂಬಿಡುವ ಮೂಲಕ ಈ ಉದ್ಯಾನಕ್ಕೆ ವಿಭಿನ್ನ ಸೌಂದರ್ಯವನ್ನು ತರುತ್ತದೆ.

**ಮೇಣದ ವಸ್ತುಸಂಗ್ರಹಾಲಯ:''' ಇದು ರಾಜಕಾರಣಿಗಳು, ಚಲನಚಿತ್ರ ತಾರೆಯರು ಮತ್ತು ಕ್ರೀಡಾಪಟುಗಳು ಸೇರಿದಂತೆ ಪ್ರಪಂಚದಾದ್ಯಂತದ ಪ್ರಸಿದ್ಧ ವ್ಯಕ್ತಿಗಳ ಮೇಣದ ಪ್ರತಿಮೆಗಳನ್ನು ಪ್ರದರ್ಶಿಸುವ ವಸ್ತುಸಂಗ್ರಹಾಲಯ.

## ಉಲ್ಲೇಖಗಳು
ಅರೆಭಾಷೆಯ ಮೌಖಿಕ ಸಾಹಿತ್ಯ

ಅರೆಭಾಷೆ ದಕ್ಷಿಣ ಕನ್ನಡ, ಕೊಡಗು ಮತ್ತು ಕಾಸರಗೋಡಿನ ಕೆಲವು ಪ್ರದೇಶದಲ್ಲಿ ಮಾತನಾಡಲಾಗುವ ಒಂದು ವಿಶಿಷ್ಟ ಪ್ರಾದೇಶಿಕ ಭಾಷಾ ರೂಪ. ಇದು ಕನ್ನಡದ ಒಂದು ಸಾಮಾಜಿಕ ಉಪ ಭಾಷೆಯಾಗಿದೆ. ಅರೆಭಾಷೆ ಜೀವಂತ ಮೌಖಿಕ ಪರಂಪರೆಯನ್ನು ಹೊಂದಿದ್ದು, ಜನಜೀವನ, ನಂಬಿಕೆ–ಆಚಾರ, ಕೃಷಿ ಸಂಸ್ಕೃತಿ, ಮದುವೆ–ಜನನ–ಮರಣ ಸಂಸ್ಕಾರಗಳು, ಹಬ್ಬ–ಹರಿದಿನಗಳು ಮತ್ತು ಪ್ರಾಚೀನ ಪರಂಪರೆಯ ಜ್ಞಾನ ವ್ಯವಸ್ಥೆಗಳನ್ನೂ ಒಳಗೊಂಡಿದೆ.
## ಅರೆಭಾಷೆಯ ಮೌಖಿಕ ಸಾಹಿತ್ಯದ ಸ್ವರೂಪ
ಅರೆಭಾಷೆಯ ಮೌಖಿಕ ಸಾಹಿತ್ಯವು ಹೆಚ್ಚುಪಾಲು ಕಥೆಗಳು, ಹಾಡುಗಳು, ಹೇಳಿಕೆಗಳು, ಗಾದೆಗಳು, ಸೂಕ್ತಿಗಳು ಮತ್ತು ಜನಪದ ನಾಟಕ ರೂಪಗಳು ಮೂಲಕ ವ್ಯಕ್ತವಾಗುತ್ತದೆ.
*ಪೀಳಿಗೆಗಿಂತ ಪೀಳಿಗೆ ಬಾಯಿ ಮಾತಿನ ಮೂಲಕ ಹರಡಿರುವ ಜ್ಞಾನ
*ಜೀವನ ಅನುಭವಗಳಿಂದ ಹುಟ್ಟಿದ ಸಂಸ್ಕೃತಿ
*ಗ್ರಾಮೀಣ–ಕೃಷಿ ಜೀವನದ ಸಂಸ್ಕೃತಿ
## ಪ್ರಮುಖ ಮೌಖಿಕ ಸಾಹಿತ್ಯ ಪ್ರಕಾರಗಳು
#ಜನಪದ ಹಾಡುಗಳು
*ಶೋಭಾನೆ ಹಾಡುಗಳು
*ಲಾಲಿ ಹಾಡು
*ಕೃಷಿ ಕೆಲಸಕ್ಕೆ ಸಂಬಂಧಿಸಿದ ಹಾಡುಗಳು
#ಕಥೆಗಳು ಮತ್ತು ಜನಪದ ಕಥನಗಳು
*ಪ್ರಾಣಿಗಳ ಕಥೆಗಳು
*ಅಜ್ಜಿಕಥೆಗಳು
*ಪೌರಾಣಿಕ ಕಥೆಗಳು
## ಉಲ್ಲೇಖಗಳು
ವರ್ಗ:ಅರೆಭಾಷೆ
ಜಾನ್ ಜೇ ಚಾಪ್‍ಮನ್

**ಜಾನ್ ಜೇ ಚಾಪ್‍ಮನ್** (1862-1933) ಅಮೆರಿಕದ ಒಬ್ಬ ಬರಹಗಾರ, ಕವಿ, ಪ್ರಬಂಧಕಾರ ಮತ್ತು ವಕೀಲ.

## ಜೀವನ, ಕೃತಿಗಳು 
ಈತ ಹುಟ್ಟಿದ್ದು ನ್ಯೂಯಾರ್ಕ್ ನಗರದಲ್ಲಿ ಮಾರ್ಚ್ ೨ ೧೮೬೨ರಂದು. 1884 ರಲ್ಲಿ ಹಾರ್ವಡ್ ವಿಶ್ವವಿದ್ಯಾಲಯದ ಪದವೀಧರನಾಗಿ 1888ರಲ್ಲಿ ನ್ಯೂಯಾರ್ಕಿನ ವಕೀಲ ಸಂಘಕ್ಕೆ ದಾಖಲಾದ. 1898ರ ವರೆಗೂ ಸಕ್ರಿಯವಾಗಿ ವಕೀಲಿ ವೃತ್ತಿ ನಡೆಸುತ್ತಿದ್ದ. ಅನಂತರ ಬರೆಯಲು ಮೊದಲು ಮಾಡಿದ. ಈತನ ವೈಶಿಷ್ಟ್ಯಪೂರಿತ ಪ್ರಬಂಧಗಳು ಗಮನವನ್ನು ಸೆಳೆದುವು. *ಎಮರ್‌ಸನ್ ಅಂಡ್ ಅದರ್ ಎಸ್ಸೇಸ್* (1898); *ಕಾಸಸ್ ಅಂಡ್ ಕಾನ್‌ಸಿಕ್ವೆನ್ಸಸ್* (1898); *ದ ಮೇಯ್ಡ್ಸ್ ಫರ್‌ಗಿವ್‌ನೆಸ್* (ಕಾವ್ಯ ನಾಟಕ -1908); *ಲರ್ನಿಂಗ್ ಅಂಡ್ ಅದರ್ ಎಸ್ಸೇಸ್* (1910); *ದ ಟ್ರೀಸನ್ ಅಂಡ್ ಡೆತ್ ಆಫ್ ಬೆನೆಡಿಕ್ಟ್ ಆರ್ನಲ್ಡ್* (ನಾಟಕ -1910); *ವಿಲಿಯಮ್ ಲಾಯ್ಡ್ ಗ್ಯಾರಿಸನ್* (1913); *ನೋಟ್ಸ್ ಆನ್ ರಿಲಿಜನ್* (1915); *ದ ಗ್ರೀಕ್ ಜೀನಿಯಸ್* (1915); *ಎ ಗ್ಲಾನ್ಸ್ ಟು ವರ್ಡ್ ಷೇಕ್ಸ್‌ಪಿಯರ್* (1922); *ಲೆಟರ್ಸ್ ಅಂಡ್ ರಿಲಿಜನ್* (1924); *ಡಾಂಟೆ* (1927)-ಇವು ಈತನ ಕೆಲವು ಕೃತಿಗಳು.

## ಉಲ್ಲೇಖಗಳು 
## ಹೊರಗಿನ ಕೊಂಡಿಗಳು 
* 
* 
* 

ವರ್ಗ:ಪ್ರಬಂಧಕಾರರು
ವರ್ಗ:ವಕೀಲರು
ವರ್ಗ:ಕವಿಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಹಲಗೂರು

**ಹಲಗೂರು :** ಗ್ರಾಮವು ಬೆಂಗಳೂರು ದಕ್ಷಿಣ (ರಾಮನಗರ) ಜಿಲ್ಲೆಯ ಸಾತನೂರು ತಾಲ್ಲೂಕಿನ ಒಂದು ಹೋಬಳಿ ಕೇಂದ್ರ.

ಹಲಗೂರು ಪಟ್ಟಣವು ಪಟ್ಟಣ ಪಂಚಾಯತಿಯನ್ನು ಹೊಂದಿರುವ ನಗರ.

ವರ್ಗ:ರಾಮನಗರ ಜಿಲ್ಲೆ
ಮೇಯನ್ ಜ್ವಾಲಾಮುಖಿ

ವರ್ಗ:ವಿಕಿಪೀಡಿಯ ಏಷ್ಯನ್ ತಿಂಗಳು ೨೦೨೫ ಲೇಖನ

ಆಲ್ಬೇ ಕೊಲ್ಲಿಯಿಂದ 2462 ಮೀಟರ್ ಎತ್ತರಕ್ಕೆ ಏರುವ ಸುಂದರವಾಗಿ ಸಮ್ಮಿತೀಯವಾದ ಮೇಯಾನ್ ಜ್ವಾಲಾಮುಖಿ ಫಿಲಿಪೈನ್ಸ್‌ನ ಅತ್ಯಂತ ಸಕ್ರಿಯ ಜ್ವಾಲಾಮುಖಿಯಾಗಿದೆ. ರಚನಾತ್ಮಕವಾಗಿ ಸರಳವಾದ ಈ ಜ್ವಾಲಾಮುಖಿಯು ಸರಾಸರಿ 35-40 ಡಿಗ್ರಿಗಳಷ್ಟು ಕಡಿದಾದ ಮೇಲಿನ ಇಳಿಜಾರುಗಳನ್ನು ಹೊಂದಿದ್ದು, ಸಣ್ಣ ಶಿಖರದ ಕುಳಿಯಿಂದ ಆವೃತವಾಗಿದೆ.

ಫಿಲಿಪ್ಪೀನ್ಸ್ ದ್ವೀಪಗಳು ಬೆಂಕಿ ಉಂಗುರದ ಉದ್ದಕ್ಕೂ ನೆಲೆಗೊಂಡಿವೆ, ಇದು ಪೆಸಿಫಿಕ್ ಮಹಾಸಾಗರದ ಗಡಿಯನ್ನು ಆವರಿಸಿರುವ ಮತ್ತು ಪ್ರಪಂಚದ ಎಲ್ಲಾ ಜ್ವಾಲಾಮುಖಿಗಳಲ್ಲಿ ಮುಕ್ಕಾಲು ಭಾಗವನ್ನು ಒಳಗೊಂಡಿರುವ ಜ್ವಾಲಾಮುಖಿಗಳ ವಕ್ರ ಸರಪಳಿಯಾಗಿದೆ. ಈ ಉರಿಯುತ್ತಿರುವ ಚಟುವಟಿಕೆಯ ಪ್ರದೇಶವನ್ನು ನಡೆಸುವುದು ಭೂಮಿಯ ಹೊರಪದರದ ಸ್ಥಳಾಂತರಗೊಳ್ಳುವ ಬ್ಲಾಕ್‌ಗಳು ಅಥವಾ ಟೆಕ್ಟೋನಿಕ್ ಪ್ಲೇಟ್‌ಗಳ ನಡುವಿನ ನಿಧಾನ-ಚಲನೆಯ ಘರ್ಷಣೆಗಳು, ಇದು ಲಕ್ಷಾಂತರ ವರ್ಷಗಳಿಂದ ನಡೆಯುತ್ತಿದೆ.
thumb|ಮೇಯನ್, ಡಿಸೆಂಬರ್ ೨೯, ೨೦೦೯
## ಐತಿಹಾಸಿಕ ಸ್ಫೋಟಗಳು 
1616 ರಿಂದ, ಸ್ಟ್ರೋಂಬೋಲಿಯನ್‌ನಿಂದ ಬಸಾಲ್ಟಿಕ್ ಪ್ಲಿನಿಯನ್ ವರೆಗೆ, 30 ಕ್ಕೂ ಹೆಚ್ಚು ಸ್ಫೋಟಗಳು ದಾಖಲಾಗಿವೆ.  ಚಕ್ರದ ಚಟುವಟಿಕೆಯು ಬಸಾಲ್ಟಿಕ್ ಸ್ಫೋಟಗಳೊಂದಿಗೆ ಪ್ರಾರಂಭವಾಗುತ್ತದೆ ಮತ್ತು ನಂತರ ದೀರ್ಘಾವಧಿಯ ಆಂಡೆಸಿಟಿಕ್ ಲಾವಾ ಹರಿವುಗಳು ಕಂಡುಬರುತ್ತವೆ. ಸ್ಫೋಟಗಳು ಪ್ರಧಾನವಾಗಿ ಕೇಂದ್ರ ನಾಲೆಯಿಂದ ಸಂಭವಿಸುತ್ತವೆ ಮತ್ತು ಪಾರ್ಶ್ವಗಳ ಕೆಳಗೆ ಚಲಿಸುವ ಲಾವಾ ಹರಿವುಗಳನ್ನು ಸಹ ಉತ್ಪಾದಿಸುತ್ತವೆ. ಪೈರೋಕ್ಲಾಸ್ಟಿಕ್ ಹರಿವುಗಳು ಮತ್ತು ಮಣ್ಣಿನ ಹರಿವುಗಳು ಸಾಮಾನ್ಯವಾಗಿ ಶಿಖರದಿಂದ ಹೊರಹೊಮ್ಮುವ ಸುಮಾರು 40 ಕಂದರಗಳಲ್ಲಿ ಹಲವನ್ನು ಹೊಡೆದುರುಳಿಸಿವೆ ಮತ್ತು ಸಾಮಾನ್ಯವಾಗಿ ಜನನಿಬಿಡ ತಗ್ಗು ಪ್ರದೇಶಗಳನ್ನು ಧ್ವಂಸಮಾಡಿವೆ.

ಇದರ ಅತ್ಯಂತ ವಿನಾಶಕಾರಿ ಸ್ಫೋಟವು 1814 ರಲ್ಲಿ ಸಂಭವಿಸಿತು, ಆಗ ಕಾಗ್ಸಾವಾ ಪಟ್ಟಣವು ಸಮಾಧಿಯಾಯಿತು ಮತ್ತು ಸುಮಾರು 1,200 ಜನರು ಸಾವನ್ನಪ್ಪಿದರು. 1993 ರಲ್ಲಿ ನಡೆದ ಸ್ಫೋಟವು 79 ಜನರ ಸಾವಿಗೆ ಕಾರಣವಾಯಿತು. ಡಿಸೆಂಬರ್ 2006 ರಲ್ಲಿ, ಪ್ರಬಲವಾದ ಟೈಫೂನ್ ಡುರಿಯನ್ ನಿಂದ ಮಳೆಯು ಜ್ವಾಲಾಮುಖಿಯ ಬುಡದಲ್ಲಿ ಮಣ್ಣು ಕುಸಿತ ಮತ್ತು ಪ್ರವಾಹಕ್ಕೆ ಕಾರಣವಾಯಿತು, ಇದು 1,000 ಕ್ಕೂ ಹೆಚ್ಚು ಜನರನ್ನು ಕೊಂದಿತು. 

2000, 2009, 2014 ಮತ್ತು 2018 ರಲ್ಲಿಯೂ ಸಂಭವಿಸಿದ ಸ್ಫೋಟಗಳ ಕಾರಣ ಹತ್ತಿರದ ಹಳ್ಳಿಗಳಲ್ಲಿ ಹತ್ತಾರು ಸಾವಿರ ಜನರನ್ನು ಸ್ಥಳಾಂತರಿಸಬೇಕಾಯಿತು.

### ೨೦೨೩ ಜೂನ್ 
2018 ರಲ್ಲಿ ರೂಪುಗೊಂಡ ಲಾವಾ ಗುಮ್ಮಟದಿಂದ ಲಾವಾ ಹೊರಹೊಮ್ಮುವುದರೊಂದಿಗೆ ಚಟುವಟಿಕೆ ಪ್ರಾರಂಭವಾಯಿತು. ಈ ಸ್ಫೋಟವು ಲಾವಾ ಹಿಮಕುಸಿತಗಳು, ಬೂದಿ ಮತ್ತು ಅಪಾಯಕಾರಿ ಪೈರೋಕ್ಲಾಸ್ಟಿಕ್ ಪೈರೋಕ್ಲಾಸ್ಟಿಕ್ ಹರಿವುಗಳನ್ನು ಒಳಗೊಂಡಿತ್ತು, ಇದರಿಂದಾಗಿ ಶಿಖರದ ಸುತ್ತಲಿನ 7 ಕಿಮೀ ಅಪಾಯದ ವಲಯದಿಂದ 14,000 ಕ್ಕೂ ಹೆಚ್ಚು ಜನರನ್ನು ಸ್ಥಳಾಂತರಿಸಬೇಕಾಯಿತು.

## ಪ್ರವಾಸೋದ್ಯಮ 
alt=ಸೂರ್ಯೋದಯದ ಸಮಯದಲ್ಲಿ ಮಯೋನ್, ಮೇ ೨೦೧೭|left|thumb|ಸೂರ್ಯೋದಯದ ಸಮಯದಲ್ಲಿ ಮೇಯನ್, ಮೇ ೨೦೧೭
ಪರಿಪೂರ್ಣ ಶಂಕುವಿನಾಕಾರದ ಆಕಾರದ ಈ ಜ್ವಾಲಾಮುಖಿ, ಸ್ಥಳೀಯ ಮತ್ತು ಅಂತರರಾಷ್ಟ್ರೀಯ ಪ್ರವಾಸಿಗರಲ್ಲಿ ಪ್ರಸಿದ್ಧವಾಗಿದೆ. 2000 ರಲ್ಲಿ ಫಿಲಿಪೈನ್ ಸರ್ಕಾರವು "*ಮೇಯನ್ ಜ್ವಾಲಾಮುಖಿ ನೈಸರ್ಗಿಕ ಉದ್ಯಾನವನ*" ಎಂದು ಮರುನಾಮಕರಣ ಮಾಡಿತು. *ಮೇಯನ್* ಜ್ವಾಲಾಮುಖಿಯನ್ನು 2006 ರಲ್ಲಿ ಯುನೆಸ್ಕೊ ವಿಶ್ವಪರಂಪರೆಯ ತಾಣವಾಗಿ ನಾಮನಿರ್ದೇಶನ ಮಾಡಲಾಯಿತು. 

ಪರ್ವತಾರೋಹಿಗಳು ಮತ್ತು ಶಿಬಿರಾರ್ಥಿಗಳಲ್ಲಿ ಜನಪ್ರಿಯವಾಗಿರುವ ಈ ಜ್ವಾಲಾಮುಖಿಯು ಮೇಯಾನ್ ಜ್ವಾಲಾಮುಖಿ ರಾಷ್ಟ್ರೀಯ ಉದ್ಯಾನವನದ (21 ಚದರ ಮೈಲಿಗಳು [55 ಚದರ ಕಿಮೀ]) ಕೇಂದ್ರವಾಗಿದೆ. ಅದರ ಕೆಳ ಇಳಿಜಾರುಗಳಲ್ಲಿ ದೊಡ್ಡ ಅಬಾಕಾ ತೋಟಗಳಿವೆ.

## ಉಲ್ಲೇಖಗಳು
ರಾಬರ್ಟ್ ವಿಲಿಯಂ ಚಾಪ್‍ಮನ್

**ರಾಬರ್ಟ್ ವಿಲಿಯಂ ಚಾಪ್‍ಮನ್** (1881-1960) ಒಬ್ಬ ಆಧುನಿಕ ಇಂಗ್ಲಿಷ್ ಸಾಹಿತ್ಯ ವಿದ್ವಾಂಸ; ಗ್ರಂಥಸಂಪಾದಕನಾಗಿ ಹೆಸರಾದವ.

## ಜೀವನ 
ಸೇಂಟ್ ಆಂಡ್ರ್ಯೂಸ್ ವಿಶ್ವವಿದ್ಯಾನಿಲಯದಲ್ಲಿ ವ್ಯಾಸಂಗಮಾಡಿ ಆನರ್ಸ್ ಪರೀಕ್ಷೆಯಲ್ಲಿ ಪ್ರಥಮ ಶ್ರೇಣಿಯಲ್ಲಿ ಉತ್ತೀರ್ಣನಾದ. ಆಕ್ಸ್‌ಫರ್ಡಿನ ಓರಿಯಲ್ ಕಾಲೇಜಿನಲ್ಲಿ ಸಾಹಿತ್ಯ, ಸಾಂಸ್ಕೃತಿಕಶಾಸ್ತ್ರಗಳನ್ನು ಆರಿಸಿಕೊಂಡು ಅಲ್ಲಿಯೂ ಪ್ರಥಮಶ್ರೇಣಿಯ ಪದವಿಯನ್ನು ಸಂಪಾದಿಸಿದ. 1915ರಿಂದ 1919ರವರೆಗೆ ರಾಯಲ್ ರಕ್ಷಣಾಸೇನೆಯ ಫಿರಂಗಿದಳದಲ್ಲಿ ಹಂಗಾಮಿ ದ್ವಿತೀಯ ಲೆಫ್ಟಿನೆಂಟ್ ಆಗಿ ಸೇವೆ ಸಲ್ಲಿಸಿದ. ಈ ಅವಧಿಯ ಕೊನೆಯ ಮೂರು ವರ್ಷ ಸಲೋನಿಕಾದ ಕ್ಯಾಪ್ಟನ್ ಸಹ ಆಗಿದ್ದ. 1920ರಿಂದ 1942ರವರೆಗೆ ಆಕ್ಸ್‌ಫರ್ಡ್ ಯೂನಿವರ್ಸಿಟಿ ಪ್ರೆಸ್ಸಿನ ನಿಯೋಗವೊಂದರ ಕಾರ್ಯದರ್ಶಿಯಾಗಿದ್ದ. ಈ ಅವಧಿಯಲ್ಲಿ ಆಕ್ಸ್‌ಫರ್ಡ್ ಇಂಗ್ಲಿಷ್ ನಿಘಂಟು ಪ್ರಕಟಗೊಂಡಿತು. ಈ ನಡುವೆ 1931-47ರ ಅವಧಿಯಲ್ಲಿ ಆಕ್ಸ್‌ಫರ್ಡಿನ ಮ್ಯಾಗ್ಡಲಿನ್ ಕಾಲೇಜಿನಲ್ಲಿ ಫೆಲೊ ಆಗಿದ್ದು 1948ರಲ್ಲಿ ಕೇಂಬ್ರಿಜ್‌ನ ಟ್ರಿನಿಟಿ ಕಾಲೇಜಿನಲ್ಲಿ ಕ್ಲಾರ್ಕ್ ದತ್ತಿ ಸ್ಥಾನದಲ್ಲಿ ಅಧ್ಯಾಪಕನಾಗಿ, ಅನಂತರ 1950ರಲ್ಲಿ ಯೇಲ್ ವಿಶ್ವವಿದ್ಯಾನಿಲಯದ ಲೇ ಮಾಂಟ್ ದತ್ತಿಸ್ಥಾನದಲ್ಲಿ ಅಧ್ಯಾಪಕನಾಗಿ ಕೆಲಸ ಮಾಡಿದ. ಬೋಡ್ಲಿಯನ್ ಮಿತ್ರಬಳಗದ (Friends of the Bodleian) ಹಾಗೂ ಆಕ್ಸ್‌ಫರ್ಡ್ ಗ್ರಂಥಸೂಚಿ ಸಂಪಾದಕ ಮಂಡಲಿಯ ಸದಸ್ಯನಾಗಿಯೂ ಕೆಲಸ ಮಾಡಿದ.

## ಕೃತಿಗಳು, ಗೌರವಗಳು 
ಇಂಗ್ಲಿಷ್ ಸಾಹಿತ್ಯ ಭಂಡಾರಕ್ಕೆ ಈತನ ಅವಿಸ್ಮರಣೀಯ ಕಾಣಿಕೆಗಳಿಂದರೆ: ಡಾಕ್ಟರ್ ಸ್ಯಾಮ್ಯುಯೆಲ್ ಜಾನ್ಸನ್ನನ ಜೀವನ ಮತ್ತು ಸಾಹಿತ್ಯಗಳಿಗೆ ಸಂಬಂಧಿಸಿದ ಅಮೂಲ್ಯ ಸಂಗತಿಗಳನ್ನು ಆಯ್ದು, ಸಂಪಾದನೆಯ ಪರಿಷ್ಕಾರ ಕೊಟ್ಟು, ಪ್ರಕಟಿಸಿದುದು; ಜೇನ್ ಆಸ್ಟಿನ್‌ಳ ಕಾದಂಬರಿಗಳನ್ನೂ, ಪತ್ರಗಳನ್ನೂ ಸಂಪಾದಿಸಿ, ಪ್ರಕಟಿಸಿದುದು.

ಟೈಮ್ಸ್ ಲಿಟರರಿ ಸಪ್ಲಿಮೆಂಟ್ ಎಂಬ ಪ್ರಸಿದ್ಧವಾದ ಇಂಗ್ಲಿಷ್ ಸಾಹಿತ್ಯ ಪತ್ರಿಕೆಗೆ ನಿಯತವಾಗಿ ನೋಟ್ಸ್ ಅಂಡ್ ಕ್ವೆರೀಸ್ ಇತ್ಯಾದಿ ಸಾಹಿತ್ಯ ವಿಮರ್ಶನ ಟಿಪ್ಪಣಿಗಳನ್ನೂ, ಅವಲೋಕನಗಳನ್ನೂ ಈತ ಬರೆಯುತ್ತಿದ್ದ. ಈತನಿಗೆ ಸೇಂಟ್ ಆಂಡ್ರ್ಯೂಸ್ ಮತ್ತು ಆಕ್ಸ್‌ಫರ್ಡ್ ವಿಶ್ವವಿದ್ಯಾನಿಲಯಗಳು ಡಾಕ್ಟರೇಟ್ ಪದವಿಗಳನ್ನು ನೀಡಿದವು. ಅಲ್ಲದೆ ಈತ ಬ್ರಿಟಿಷ್ ಅಕೆಡಮಿಯ ಸದಸ್ಯನಾಗಿದ್ದ. 1955ರಲ್ಲಿ ಈತನಿಗೆ ಸಿ.ಬಿ.ಇ. ಪದವಿ ಲಭಿಸಿತು.

ಈತನ ಕೃತಿಗಳು: *ದ ಪೋರ್ಟ್ರೇಟ್ ಆಫ್ ಎ ಸ್ಕಾಲರ್* (1920); *ಜೇನ್ ಆಸ್ಟಿನ್ಸ್ ನಾವೆಲ್ಸ್* (ಸಂಪಾದಿತ-1923); *ಜೇನ್ ಆಸ್ಟಿನ್ಸ್ ಲೆಟರ್ಸ್* (1932, 1952); *ಜಾನ್ಸನ್ಸ್ ಅಂಡ್ ಬಾಸ್ವೆಲ್ಸ್ ಟ್ಯೂರ್ ಟು ದಿ ಹೆಬ್ರಿಡಿಸ್* (1924); *ಕ್ಯಾನ್ಸೆಲ್ಸ್* (1930); *ಸೊಸೈಟಿ ಫಾರ್ ಪ್ಯೂರ್ ಇಂಗ್ಲಿಷ್, ಟ್ರ್ಯಾಕ್ಟ್ಸ್ ಆನ್ ಆಕ್ಸ್ಫರ್ಡ್ ಇಂಗ್ಲಿಷ್* (1932); *ನೇಮ್ಸ್ ಅಂಡ್ ಡೆಸಿಗ್ನೇಷನ್ಸ್* (1936); *ಅಡ್ಜೆಕ್ಟಿವ್ಸ್ ಫ್ರಂ ಪ್ರಾಪರ್ ನೇಮ್ಸ್* (1939); *ರಿಟ್ರಾಸ್ಪೆಕ್ಟ್* (1948); *ಜೇನ್ ಆಸ್ಟಿನ್: ಫ್ಯಾಕ್ಟ್ಸ್ ಅಂಡ್ ಪ್ರಾಬ್ಲಮ್*; *ಜಾನ್ಸನ್ಸ್ ಲೆಟರ್ಸ್* (1952); *ಜಾನ್ಸೋನಿಯನ್ ಅಂಡ್ ಅದರ್ ಎಸ್ಸೇಸ್* (1953); *ಜೇನ್ ಆಸ್ಟಿನ್-ಎ ಕ್ರಿಟಿಕಲ್ ಬಿಬ್ಲಿಯೋಗ್ರಫಿ* (1953).

## ಉಲ್ಲೇಖಗಳು 
## ಹೊರಗಿನ ಕೊಂಡಿಗಳು 
* 
* 

ವರ್ಗ:ವಿದ್ವಾಂಸರು
ವರ್ಗ:ಗ್ರಂಥಸೂಚಿಕಾರರು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಸಾಲಿಯಾ

**ಸಾಲಿಯಾ** ( **ಸಾಲಿಯಾರ್**, **ಚಾಲಿಯನ್** ಎಂದೂ ಕರೆಯುತ್ತಾರೆ) ದಕ್ಷಿಣ ಭಾರತದ ಹಿಂದೂ ಜಾತಿಯಾಗಿದೆ . ಅವರ ಸಾಂಪ್ರದಾಯಿಕ ಉದ್ಯೋಗ ನೇಯ್ಗೆಯಾಗಿದ್ದು, ಅವರು ಹೆಚ್ಚಾಗಿ ಉತ್ತರ ಕೇರಳ, ದಕ್ಷಿಣ ಕರಾವಳಿ ಕರ್ನಾಟಕ, ಆಂಧ್ರಪ್ರದೇಶ, ತಮಿಳುನಾಡು ಹಾಗೂ ಮಹಾರಾಷ್ಟ್ರ ಮತ್ತು ಮಧ್ಯಪ್ರದೇಶದ ಪ್ರದೇಶಗಳಲ್ಲಿ ಕಂಡುಬರುತ್ತಾರೆ.

## ವ್ಯುತ್ಪತ್ತಿ 
ಕನ್ನಡ ಮತ್ತು ತೆಲುಗು ಪ್ರದೇಶಗಳಲ್ಲಿ ನೇಕಾರರಿಗೆ ಅತ್ಯಂತ ಹಳೆಯ ಹೆಸರುಗಳು ಸಾಲಿಗ (ಅಥವಾ ಅದರ ರೂಪಾಂತರಗಳು, ಸೇಲ್, ಸಾಲಿ, ಸಾಲಿಯಾ ಇತ್ಯಾದಿ) ಅಥವಾ ಜೇಡ (ಅಥವಾ ಅದರ ರೂಪಾಂತರಗಳು ಜಡ, ಜಂದ್ರ ಇತ್ಯಾದಿ). ಆದಾಗ್ಯೂ, ಇಂದಿನ ಹೆಸರುಗಳು ದೇವಾಂಗ ಮತ್ತು ಪದ್ಮಸಾಲಿ . ಮೂಲ ಹೆಸರುಗಳು ಸರಳವಾಗಿ ನೇಕಾರ (ಜೇಡ) ಎಂದರ್ಥ. ಸಾಲಿಗ ಎಂಬುದು ಸಂಸ್ಕೃತದಲ್ಲಿ ಜಾಲಿಖಾ, ಜೇಡ ಅಥವಾ ನೇಕಾರನ ತದ್ಭವವಾಗಿದ್ದರೆ, ಜೇಡವು ಜೇಡಕ್ಕೆ ಕನ್ನಡ ಪದವಾಗಿದೆ. ಕೇರಳದಲ್ಲಿ, ಸಾಂಪ್ರದಾಯಿಕ ನೇಯ್ಗೆ ಸಮುದಾಯವನ್ನು ಐತಿಹಾಸಿಕವಾಗಿ ಚಾಲಿಯನ್ ಎಂದು ಕರೆಯಲಾಗುತ್ತಿತ್ತು.

## ಇತಿಹಾಸ 
ವಿಜಯರಾಮಸ್ವಾಮಿ ಪ್ರಕಾರ, ವೀರಶೈವ ಚಳವಳಿಯ ವಿಭಾಗವಾಗಿ ನಿರ್ಮಿತವಾದ ನೇಕಾರರು ಮೊದಲು ಜಾತಿ ನಿರಾಕರಣೆ (जातಿ ವಿರೋಧ) ಎಂಬ ತತ್ವವನ್ನು ಅಭಿವ್ಯಕ್ತಿಗೊಳಿಸಿದ್ದರು. ಆದರೆ ಕಾಲಾವಕಾಶದಲ್ಲಿ ಆ ಚಳವಳಿಯು ತತ್ವಾತ್ಮಕವಾಗಿ ಜಾತಿಪ್ರತ್ಯೇಕತೆಯನ್ನೇ ಸ್ವೀಕರಿಸಿತು ಮತ್ತು ಒಂದೇ ಧರ್ಮದ ಒಳಗಿನ ವಿಭಿನ್ನ ಸಮುದಾಯಗಳಿಗಿಂತ ತಾವು ಧಾರ್ಮಿಕವಾಗಿ ಮೇಲ್ಗಾಲಿನ ಸ್ಥಾನವನ್ನು ಪಡೆದಿದ್ದೇನೆಂಬ ತೀರ್ಮಾನವನ್ನು ಪ್ರಚಾರ ಮಾಡಿಕೊಳ್ಳಲು ಪ್ರಾರಂಭಿಸಿದರು; ಈ ಪ್ರಕ್ರಿಯೆಯಲ್ಲಿ ಬ್ರಾಹ್ಮಣರಲ್ಲದ ವೀರಶೈವರೂ ಹೆಚ್ಚಿನ ಸ್ಥಾನವನ್ನು ಪಡೆಯಲು ಪ್ರಯತ್ನಿಸಿದರು. ಜಾತಿ ನಿರಾಕರಣೆಯು ಅತ್ಯಂತ ಗೌರವವನ್ನು ದೊರಕಿಸುವ ದಾರಿಯೇನೋ ಎಂಬREN ರೀತಿ ಪರಿಣಮಿಸಿ, ಕಡಿಮೆ ವರ್ಗದ ನೇಕಾರರೂ ಉನ್ನತ ಜಾತಿ ಹಕ್ಕು–ಸೌಲಭ್ಯಗಳನ್ನು ಪಡೆಯಲು ಯತ್ನಿಸುವ ದೃಷ್ಟಿಕೋನಕ್ಕೆ ಒರಟುಗೊಂಡರು. ಉದಾಹರಣೆಗೆ, 1231ರ ಘಟನೆಯಂತೆ ಚಿಂತಾಮಣಿಯ (ಇಂದಿನ ಕರ್ನಾಟಕದ ಕನ್ನಡ–ತೆಲುಗು ಮಿಶ್ರಿತ ಪ್ರದೇಶ) ರಾಜನೊಬ್ಬ ದೇವಾಂಗ ನೇಕಾರರಿಗೆ ಯಜ್ಞೋಪವೀತ ಧಾರಣೆ, ಪಲ್ಲಕ್ಕಿ ಸವಾರಿ, ಸ್ವಂತ ಧ್ವಜ ಮತ್ತು ಚಿಹ್ನೆ ಇತ್ಯಾದಿ ವಿಶೇಷ ಹಕ್ಕು–ಗೌರವಾರ್ಚನೆಗಳನ್ನು ಮಂಜೂರು ಮಾಡಿದನೆಂದು ಉಲ್ಲೇಖವಾಗುತ್ತದೆ; ಇವುಗಳಲ್ಲಿ ಕೆಲವುಗಳ ಶುದ್ಧತೆಯನ್ನು ವಿಜಯ ರಾಮಸ್ವಾಮಿ ಸಂಶಯಾಸ್ಪದವೆಂದು ಮೇಲೆಎತ್ತುತ್ತಾನೆ. ಈ ರೀತಿಯ ಸೌಲಭ್ಯಗಳ ಬಹುಭಾಗವನ್ನು ನಂತರ ಪದ್ಮಶಾಲಿ ನೇಕಾರರಿಗೂ ವಿಸ್ತರಿಸಲಾಗಿತ್ತು.

ತಮಿಳುನಾಡಿನಲ್ಲಿ ಸಾಲಿಯಾರ್‌ಗಳು ತಮಿಳು ಮಾತ್ರ ಮಾತನಾಡುತ್ತಾರೆ ಮತ್ತು ಬೇರೆ ಯಾವುದೇ ಪ್ರಾದೇಶಿಕ ಭಾಷೆಗಳನ್ನು ತಿಳಿದಿಲ್ಲ. ಮಹಾನ್ ದಂತಕಥೆಗಳಲ್ಲಿ ಸ್ಪಷ್ಟವಾಗಿ ಉಲ್ಲೇಖಿಸಲಾದ ಸಾಲಿಯಾರ್ ಸಮುದಾಯದ 63 ನಾಯನರಲ್ಲಿ ಅಲ್ಲಿ ನಾಯನಾರ್ ಒಬ್ಬರು. ಸಾಲ್ಯಾರ್ ಎಂಬ ಹೆಸರು ಪ್ರಾಚೀನ ತಮಿಳಾಗಿದ್ದರೂ, ಸಾಲ್ಯಾರ್ (ಟಿಎನ್) ಸಮುದಾಯವು ಹೆಚ್ಚಾಗಿ ದಕ್ಷಿಣ ತಮಿಳುನಾಡಿನಲ್ಲಿ ವಾಸಿಸುತ್ತದೆ, ತಮಿಳು ಮಾತ್ರ ಮಾತನಾಡುತ್ತದೆ ಮತ್ತು ಹೆಚ್ಚಾಗಿ ತಮಿಳು ಸಂಸ್ಕೃತಿಯತ್ತ ಒಲವು ತೋರುತ್ತದೆ.

## ಎಡಂಗ ಮತ್ತು ವಲಂಗ ವಿಭಾಗಗಳು 
ಸಾಲಿಯರು ಯಾವಾಗಲೂ ಬಲಗೈ ಜಾತಿಗಳಿಗೆ ( *ವಲಂಗ* ) ಸೇರಿದವರಾಗಿದ್ದರೆ, ದೇವಾಂಗ, ಕೈಕ್ಕೋಳ ಸೆಂಗುಂತರ್ ಎಡಗೈ ಜಾತಿಗಳಿಗೆ ( *ಎಡಂಗ* ) ಸೇರಿದವರಾಗಿದ್ದರು. 

## ಇತರ ಮಲಯಾಳಿ ಜಾತಿಗಳೊಂದಿಗೆ ಸಂಬಂಧ 
ಕಣ್ಣೂರಿನಲ್ಲಿ, ಪಯ್ಯನ್ನೂರು ತೇರುವಿನ ಭಾಗವಾಗಿರುವ ಅಷ್ಟಮಚಲ ಭಗವತಿ ದೇವಾಲಯವು *ಮೀನಾಮೃತು* ಎಂಬ ಹಬ್ಬದ ವಿಶಿಷ್ಟ ಸಂಪ್ರದಾಯವನ್ನು ಹೊಂದಿದೆ, ಇದು ಹಿಂದಿನ ಸಮುದ್ರ ವ್ಯಾಪಾರ ಸಂಸ್ಕೃತಿಗೆ ಸಂಬಂಧಿಸಿದೆ. ಇದು ಹಿಂದೆ ಎಡಗೈ ಜಾತಿ ಗುಂಪಿಗೆ ಸೇರಿದ *ವಲಂಜಿಯರ್* ಎಂಬ ವ್ಯಾಪಾರಿ ಸಮುದಾಯಕ್ಕೆ ಸೇರಿತ್ತು ಎಂದು ನಂಬಲಾಗಿದೆ. ಆದಾಗ್ಯೂ, ಈಗ ಸಾಲಿಯಾಗಳು ಈ ಆಚರಣೆಯನ್ನು ನಡೆಸುತ್ತಾರೆ. ಆದರೆ ಪ್ರಸ್ತುತ ವಲಂಜಿಯರ್ ಮತ್ತು ಸಾಲಿಯಾ ಸಮುದಾಯಗಳ ನಡುವಿನ ಸಂಬಂಧವು ಇನ್ನೂ ಊಹಾಪೋಹವಾಗಿದೆ. 

## ಸಹ ನೋಡಿ 
* ನೇಸ ನಾಯನಾರ್
* ಕೈಕೋಲರ್
* ಪದ್ಮಸಾಲಿ
* ದೇವಾಂಗ

## ಉಲ್ಲೇಖಗಳು ಮತ್ತು ಟಿಪ್ಪಣಿಗಳು 
## ಹೆಚ್ಚುವರಿ ಉಲ್ಲೇಖಗಳು 
* ಜಿ.ಎಸ್. ಘುರ್ಯೆ ಅವರಿಂದ *ಭಾರತದಲ್ಲಿ ಜಾತಿ ಮತ್ತು ಜನಾಂಗ*
* ಕೈಮಗ್ಗ ಉದ್ಯಮದ ಬೆಳವಣಿಗೆ ಮತ್ತು ನಿರೀಕ್ಷೆಗಳ ಕುರಿತು ವರದಿ. http://planningcommission.nic.in/reports/sereport/ser/stdy_hndloom.pdf 

ವರ್ಗ:ದಕ್ಷಿಣ ಭಾರತೀಯ ಸಮುದಾಯಗಳು
ವರ್ಗ:ಭಾರತೀಯ ಜಾತಿಗಳು
ಕದ್ರಾ ಅಣೆಕಟ್ಟು

**ಕದ್ರಾ ಜಲಾಶಯ** ಭಾರತದ ಕರ್ನಾಟಕ ರಾಜ್ಯದ ಉತ್ತರ ಕನ್ನಡ ಜಿಲ್ಲೆಯಲ್ಲಿದೆ. ಈ ಅಣೆಕಟ್ಟನ್ನು ಕಾಳಿನದಿ ನದಿಗೆ ಅಡ್ಡಲಾಗಿ ನಿರ್ಮಿಸಲಾಗಿದೆ. ಈ ಅಣೆಕಟ್ಟನ್ನು ಪ್ರಾಥಮಿಕವಾಗಿ ವಿದ್ಯುತ್ ಉತ್ಪಾದನಾ ಕೇಂದ್ರದ ಟರ್ಬೈನ್‌ಗಳಿಗೆ ನೀರು ಸರಬರಾಜು ಮಾಡಲು ಜಲವಿದ್ಯುತ್ ಯೋಜನೆಗಾಗಿ ನಿರ್ಮಿಸಲಾಯಿತು.  ಈ ಯೋಜನೆಯು 1997 ರಿಂದ ವಿದ್ಯುತ್ ಉತ್ಪಾದನೆಯನ್ನು ಪ್ರಾರಂಭಿಸಿತು. ಈ ಜಲಾಶಯವನ್ನು  ಕೆಪಿಸಿಎಲ್ ನಿರ್ಮಿಸಿದ್ದು,  ೧೯೯೭ ರಿಂದ ನಿರ್ವಹಿಸುತ್ತಿದೆ. 

ಈ ಜಲಾಶಯವು ಕೈಗಾ ಪರಮಾಣು ವಿದ್ಯುತ್ ಸ್ಥಾವರಕ್ಕೆ  ತಣ್ಣೀರನ್ನು ಸಹ ಪೂರೈಸುತ್ತದೆ.
ಕೊಳವೆ ಮನೆ

alt=Tube house, old market|thumb|ಕೊಳವೆ ಮನೆ, ಹಳೆಯ ಮಾರುಕಟ್ಟೆ
**ಕೊಳವೆ ಮನೆಗಳು** ( ವಿಯೆಟ್ನಾಮೀಸ್ : *nhà ống* (ನ್ಯಾ ಅನ್)) ವಿಯೆಟ್ನಾಂನ ಅಂಗಡಿ ಮನೆಯ (ಮನೆಯ ಕೆಳ ಅಂತಸ್ತಿನಲ್ಲಿ ಅಂಗಡಿಯಿರುವ) ಇನ್ನೊಂದು ಬಗೆಯ ಸ್ವರೂಪವಾಗಿದ್ದು, ಅವುಗಳ ಕಿರಿದಾದ ಅಗಲ ಮತ್ತು ಬಹುಮಹಡಿ ರಚನೆಯಿಂದ ನಿರೂಪಿಸಲ್ಪಟ್ಟಿದೆ.   ಹನೋಯ್‌ನಲ್ಲಿ, 19ನೇ ಶತಮಾನದ ಕೊನೆಯಲ್ಲಿ ಈ ಶೈಲಿಯ ಮನೆಗಳು ಹುಟ್ಟಿಕೊಂಡವು.     ಸ್ಥಳದ ಕೊರತೆ ಮತ್ತು ಮನೆಗಳ ಮೊದಲ ಮಹಡಿಯ ಅಗಲವನ್ನು ಮಾತ್ರ ನಿರ್ಣಯಿಸುವ ಆಸ್ತಿ ತೆರಿಗೆ ನೀತಿಗಳ ಪರಿಣಾಮವಾಗಿ, ಇವು ದೇಶಾದ್ಯಂತ  ವ್ಯಾಪಕವಾಗಿ ಹರಡಿವೆ.  

## ಸಹ ನೋಡಿ 
* ಸಾಲು ಮನೆ
* ಅಂಗಡಿಮನೆ

## ಉಲ್ಲೇಖಗಳು 
ವರ್ಗ:ವಾಸ್ತುಶಿಲ್ಪ
ವರ್ಗ:ವಿಯೆಟ್ನಾಮ್
ನಾಗಾ ಜನರು (ಲಂಕಾ)

**ನಾಗರು/ ನಾಗಾ ಜನರು** ಶ್ರೀಲಂಕಾ ಮತ್ತು ದಕ್ಷಿಣ ಭಾರತದ ವಿವಿಧ ಭಾಗಗಳಲ್ಲಿ ವಾಸಿಸುತ್ತಿದ್ದ ಪೌರಾಣಿಕ ಬುಡಕಟ್ಟು ಜನಾಂಗದವರು ಎಂದು ಕೆಲವರು ನಂಬುತ್ತಾರೆ. ಮಹಾವಂಶ, ಮಣಿಮೇಕಲ ಮುಂತಾದ ಹಲವಾರು ಪ್ರಾಚೀನ ಗ್ರಂಥಗಳಲ್ಲಿ ನಾಗರ ಉಲ್ಲೇಖಗಳಿವೆ. ಅವರನ್ನು ಸಾಮಾನ್ಯವಾಗಿ ಭೂಗತ ಜಗತ್ತಿನಲ್ಲಿ ವಾಸಿಸುವ ಸರ್ಪಗಳ ರೂಪವನ್ನು ತೆಗೆದುಕೊಳ್ಳುವ ಅತಿಮಾನುಷರ ವರ್ಗವಾಗಿ ಪ್ರತಿನಿಧಿಸಲಾಗುತ್ತಿತ್ತು. 

ಜಾಫ್ನಾದ ನಾಗದೀಪ ಮತ್ತು ಗಂಪಾಹಾದ ಕಲ್ಯಾಣಿಯಂತಹ ಕೆಲವು ಸ್ಥಳಗಳನ್ನು ಅವರ ವಾಸಸ್ಥಾನಗಳೆಂದು ಉಲ್ಲೇಖಿಸಲಾಗಿದೆ. ಕೆಲವು ನಾಗ ರಾಜರ ಹೆಸರುಗಳು ಶ್ರೀಲಂಕಾದ ಪ್ರಾಚೀನ ದಂತಕಥೆಗಳಲ್ಲಿ ಇವೆ ಮತ್ತು ಮಧ್ಯಕಾಲೀನ ಭಾರತದಲ್ಲಿ ನಾಗಾ ಆರಾಧನೆಯು ಚಾಲ್ತಿಯಲ್ಲಿತ್ತು. 

ಜಾಫ್ನಾ ಪೆನಿನ್ಸುಲಾವನ್ನು ತಮಿಳು ಸಾಹಿತ್ಯದಲ್ಲಿ *ನಾಕ ನಾಡು* ಎಂದು, ಪಾಲಿ ಸಾಹಿತ್ಯದಲ್ಲಿ *ನಾಗದೀಪ* ಮತ್ತು ಗ್ರೀಕ್ ಗೆಜೆಟಿಯರ್ನಲ್ಲಿ *ನಾಗಾದಿಬ* ಎಂದೂ ಉಲ್ಲೇಖಿಸಲಾಗಿದೆ.     *ನಾಗಭೂಮಿ* ಎಂಬ ಹೆಸರು ಜಾಫ್ನಾ ಉದುತುರೈ ಬ್ರಾಹ್ಮಿ ಲೇಖಿತ ನಾಣ್ಯದಲ್ಲಿ ಮತ್ತು ಜಾಫ್ನಾ ಪರ್ಯಾಯ ದ್ವೀಪವನ್ನು ಉಲ್ಲೇಖಿಸುವ ತಮಿಳುನಾಡಿನ ಪುದುಕೊಟ್ಟೈನ ತಮಿಳು ಶಾಸನದಲ್ಲಿ ಕಂಡುಬಂದಿದೆ.
ಅನುರಾಧಾಪುರ ಸಾಮ್ರಾಜ್ಯ

ವರ್ಗ:ವಿಕಿಪೀಡಿಯ ಏಷ್ಯನ್ ತಿಂಗಳು ೨೦೨೫ ಲೇಖನ
ಅನುರಾಧಾಪುರ ಸಾಮ್ರಾಜ್ಯ ಪ್ರಾಚೀನ ಶ್ರೀಲಂಕಾದ ಎರಡನೇ ಸ್ಥಾಪಿತ ಸಾಮ್ರಾಜ್ಯವಾಗಿತ್ತು.  ಮಹಾವಂಶ ಕಾವ್ಯದ ಪ್ರಕಾರ,  ಕ್ರಿ. ಪೂ. 437 ರಲ್ಲಿ ರಾಜ ಪಾಂಡುಕಾಭಾಯನು  ಇದನ್ನು ಸ್ಥಾಪಿಸಿ ಅಧಿಕಾರವನ್ನು ದೇಶದಾದ್ಯಂತ ವಿಸ್ತರಿಸಿದನು.

ಅನುರಾಧಾಪುರದ ಅವಧಿಯಲ್ಲಿ ಬೌದ್ಧಧರ್ಮ ಅದರ ಸಂಸ್ಕೃತಿ, ಕಾನೂನುಗಳು ಮತ್ತು ಆಡಳಿತದ ವಿಧಾನಗಳ ಮೇಲೆ ಪ್ರಭಾವ ಬೀರಿ ಪ್ರಮುಖ ಪಾತ್ರ ವಹಿಸಿತು. [ಎನ್ 1] ರಾಜ ದೇವನಾಂಪಿಯ ತಿಸ್ಸನ ಆಳ್ವಿಕೆಯಲ್ಲಿ ಬೌದ್ಧಧರ್ಮವನ್ನು ಪರಿಚಯಿಸಿದಾಗ ಸಮಾಜ ಮತ್ತು ಸಂಸ್ಕೃತಿಯಲ್ಲಿ ಕ್ರಾಂತಿಯಾಯಿತು. ಬುದ್ಧನ ದಂತ ಅವಶೇಷದ ಆಗಮನ ಮತ್ತು ಆಡಳಿತಗಾರರು ನೀಡಿದ ಪ್ರೋತ್ಸಾಹದಿಂದ  ಶ್ರೀಲಂಕಾದಲ್ಲಿನ ಸಾಂಸ್ಕೃತಿಕ ಬದಲಾವಣೆಯು ಮತ್ತಷ್ಟು ಬಲಗೊಂಡಿತು.

ಅನುರಾಧಾಪುರದ ಕಾಲದಲ್ಲಿ, ದಕ್ಷಿಣ ಭಾರತೀಯರು ಹಲವಾರು ಬಾರಿ ಈ ದೇಶದ ಮೇಲೆ ಆಕ್ರಮಣ ಮಾಡಿದ್ದರು. ದಕ್ಷಿಣ ಭಾರತದ ಆಕ್ರಮಣಕಾರರನ್ನು ಸೋಲಿಸಿ ದೇಶವನ್ನು ಒಗ್ಗೂಡಿಸಿದ್ದಕ್ಕಾಗಿ ದತ್ತಗಮಣಿ, ವಲ್ಗಂಬ ಮತ್ತು ಧತುಸೇನನಂತಹ ರಾಜರು ಹೆಸರುವಾಸಿಯಾಗಿದ್ದಾರೆ. ಸೇನಾ II ರಂತಹ ಇತರ ಆಡಳಿತಗಾರರು ದಕ್ಷಿಣ ಭಾರತಕ್ಕೆ ಸೈನ್ಯವನ್ನು ಕಳುಹಿಸಿ ಹಲವಾರು ವಿಜಯಗಳನ್ನು ಗಳಿಸುವುದರಲ್ಲಿ ಗಮನಾರ್ಹರಾಗಿದ್ದಾರೆ. ಇಂತಹ ಗೆಲುವುಗಳಲ್ಲಿ  862 ರಲ್ಲಿನ ಮಧುರೈ ಲೂಟಿ ಉಲ್ಲೇಖಾರ್ಹ.

ಈ ಸಾಮ್ರಾಜ್ಯವು ಹೆಚ್ಚಾಗಿ ಕೃಷಿಯನ್ನು ಆಧರಿಸಿತ್ತು, ಆದ್ದರಿಂದ ನೀರಾವರಿ ಕಾರ್ಯಗಳ ನಿರ್ಮಾಣವು ಅನುರಾಧಾಪುರ ಸಾಮ್ರಾಜ್ಯದ ಪ್ರಮುಖ ಸಾಧನೆಯಾಗಿದ್ದು, ಒಣ ವಲಯದಲ್ಲಿ ನೀರಿನ ಪೂರೈಕೆಯನ್ನು ಖಾತ್ರಿಪಡಿಸಿತು ಮತ್ತು ದೇಶವು ಹೆಚ್ಚಾಗಿ ಸ್ವಾವಲಂಬಿಯಾಗಲು ಸಹಾಯ ಮಾಡಿತು. ಅನುರಾಧಪುರ ಅವಧಿಯಲ್ಲಿ ಹಲವಾರು ರಾಜರು, ಮುಖ್ಯವಾಗಿ ವಾಸಭ ಮತ್ತು ಮಹಾಸೇನ, ದೊಡ್ಡ ಜಲಾಶಯಗಳು ಮತ್ತು ಕಾಲುವೆಗಳನ್ನು ನಿರ್ಮಿಸಿದರು, ರಾಜರತ ಪ್ರದೇಶದಾದ್ಯಂತ ವಿಸ್ತಾರವಾದ ಮತ್ತು ಅತ್ಯಾಧುನಿಕ ನೀರಾವರಿ ಜಾಲವನ್ನು ರೂಪಿಸಿದರು. ಈ ಸಾಧನೆಗಳ  ಆ ಕಾಲದ ಮುಂದುವರಿದ ತಾಂತ್ರಿಕ ಪರಿಣತಿಯನ್ನು ಪ್ರತಿಬಿಂಬಿಸುತ್ತವೆ. ಸಿಗಿರಿಯಾದಲ್ಲಿರುವ ಪ್ರಸಿದ್ಧ ವರ್ಣಚಿತ್ರಗಳು ಮತ್ತು ರಚನೆಗಳು; ರುವಾನ್ವೆಲಿಸಾಯ ಮತ್ತು ಜೇತವನದಂತಹ ಸ್ಮಾರಕ ಸ್ತೂಪಗಳು; ಲೋವಮಹಾಪಾಯದಂತಹ ಭವ್ಯ ಕಟ್ಟಡಗಳು; ಮತ್ತು ಬುದ್ಧನ ಪ್ರತಿಮೆಗಳು ಸೇರಿದಂತೆ ಹಲವಾರು ಧಾರ್ಮಿಕ ಕೃತಿಗಳು ಅನುರಾಧಪುರ ಅವಧಿಯ ಗಮನಾರ್ಹ ಶಿಲ್ಪಕಲೆಯ ಸಾಧನೆಗಳನ್ನು ಪ್ರದರ್ಶಿಸುವ ಶಾಶ್ವತ ಹೆಗ್ಗುರುತುಗಳಾಗಿ ನಿಂತಿವೆ.

## ಉಲ್ಲೇಖಗಳು
ಇವಾ ಪೆರೋನ್

**ಮಾರಿಯಾ ಇವಾ ಡುವಾರ್ಟೆ ಡಿ ಪೆರೊನ್** ((7 ಮೇ 1919 – 26 ಜುಲೈ 1952), ಇವಾ ಪೆರೋನ್, ಇವಿಟಾ ಎಂದು ಜನಪ್ರಿಯರಾಗಿರುವ ಅವರು ಅರ್ಜೆಂಟೈನಾದ ರಾಜಕಾರಣಿ, ಕ್ರಾಂತಿಕಾರಿ, ನಟಿ ಹಾಗೂ ಮಾನವತಾವಾದಿ. ಇವರು ಅರ್ಜೆಂಟೈನಾದ ಪ್ರಥಮ ಮಹಿಳೆಯಾಗಿ  ಜೂನ್ ೧೬೪೬ ರಿಂದ  ಜುಲೈ ೧೯೫೨ರ ತನಕ ಕಾರ್ಯ ನಿರ್ವಹಿಸಿದ್ದಾರೆ. ಇವರು ಅಧ್ಯಕ್ಷ ಜುವಾನ್ ಪೆರೋನ್ ಅವರ ಪತ್ನಿ. 

ಅವರು ಪಂಪಾಸ್‌ನ ಲಾಸ್ ಟೋಲ್ಡೋಸ್ ಎಂಬ ಗ್ರಾಮೀಣ ಪ್ರದೇಶದಲ್ಲಿ, ಐದು ಮಕ್ಕಳಲ್ಲಿ ಕಿರಿಯವರಾಗಿ, ಬಡತನದಲ್ಲಿ ಜನಿಸಿದರು. 

೧೯೩೪ ರಲ್ಲಿ, ೧೫ ನೇ ವಯಸ್ಸಿನಲ್ಲಿ, ಅವರು ರಂಗಭೂಮಿ, ರೇಡಿಯೋ ಮತ್ತು ಚಲನಚಿತ್ರ ನಟಿಯಾಗಿ ವೃತ್ತಿಜೀವನವನ್ನು ಮುಂದುವರಿಸಲು ರಾಷ್ಟ್ರದ ರಾಜಧಾನಿ ಬ್ಯೂನಸ್ ಐರಿಸ್‌ಗೆ ತೆರಳಿದರು. ಅವರು 1945 ರಲ್ಲಿ ಪೆರೋನ್ ಅವರನ್ನು, ಅವರು ಇನ್ನೂ ಸೇನಾ ಕರ್ನಲ್ ಆಗಿದ್ದಾಗ, ವಿವಾಹವಾದರು. 1946ರಲ್ಲಿ  ಪೆರೋನ್    ಅವರು ಅಧ್ಯಕ್ಷರಾದಾಗ ರಾಜಕೀಯ ವೇದಿಕೆಗೆ ಏರಿದರು. ಇವಾ ಪೆರೋನ್ ಫೌಂಡೇಶನ್ನಂತಹ ಪ್ರಭಾವಶಾಲಿ ದತ್ತಿ ಸಂಸ್ಥೆಯಿಂದಾಗಿ ಅವರು ಪೆರೋನಿಸಮ್ ಮತ್ತು ಅರ್ಜೆಂಟೀನಾದ ಸಂಸ್ಕೃತಿಯ ಕೇಂದ್ರ ವ್ಯಕ್ತಿಯಾದರು.

1944 ರ ಜನವರಿ 22 ರಂದು ಅರ್ಜೆಂಟೀನಾದ ಸ್ಯಾನ್ ಜುವಾನ್ನಲ್ಲಿ ಸಂಭವಿಸಿದ ಭೂಕಂಪದ ಸಂತ್ರಸ್ತರಿಗೆ ಅನುಕೂಲವಾಗುವಂತೆ ಲೂನಾ ಪಾರ್ಕ್ ಕ್ರೀಡಾಂಗಣ ನಡೆದ ದತ್ತಿ ಕಾರ್ಯಕ್ರಮದಲ್ಲಿ ಅವರು ಕರ್ನಲ್ ಜುವಾನ್ ಪೆರೋನ್ ಅವರನ್ನು ಭೇಟಿಯಾದರು. ಮುಂದಿನ ವರ್ಷ ಇಬ್ಬರೂ ವಿವಾಹವಾದರು. 

ಜುವಾನ್ ಪೆರೋನ್ 1946 ರ ಜೂನ್ನಲ್ಲಿ ಅರ್ಜೆಂಟೀನಾದ ಅಧ್ಯಕ್ಷರಾಗಿ ಆಯ್ಕೆಯಾದರು. ಮುಂದಿನ ಆರು ವರ್ಷಗಳಲ್ಲಿ, ಇವಾ ಪೆರೋನ್  ಅವರು  ಪೆರೋನಿಸ್ಟ್ ಕಾರ್ಮಿಕ ಸಂಘಗಳಲ್ಲಿ, ಮುಖ್ಯವಾಗಿ ಕಾರ್ಮಿಕ ಹಕ್ಕುಗಳ ಪರವಾಗಿ ಮಾತನಾಡುವ ಮೂಲಕ ಪ್ರಬಲರಾದರು. ಅವರು ಕಾರ್ಮಿಕ ಮತ್ತು ಆರೋಗ್ಯ ಸಚಿವಾಲಯಗಳ ಜವಾಬ್ದಾರಿ ಯನ್ನು ವಹಿಸಿಕೊಂಡು ಇವಾ ಪೆರೋನ್ ಫೌಂಡೇಶನ್ ಅನ್ನು ಸ್ಥಾಪಿಸಿದರು. ಅರ್ಜೆಂಟೀನಾದಲ್ಲಿ ಮಹಿಳಾ ಮತದಾನದ ಹಕ್ಕನ್ನು ಪ್ರತಿಪಾದಿಸಿ, ರಾಷ್ಟ್ರದ ಮೊದಲ ದೊಡ್ಡ-ಪ್ರಮಾಣದ ಮಹಿಳಾ ರಾಜಕೀಯ ಪಕ್ಷವಾದ ಸ್ತ್ರೀ ಪೆರೋನಿಸ್ಟ್ ಪಕ್ಷವನ್ನು ಸ್ಥಾಪಿಸಿ, ಮುನ್ನಡೆಸಿದರು.

ಪೆರೋನಿಸ್ಟ್ ಪಕ್ಷದ ರಾಜಕೀಯ ನೆಲೆ, ಕಡಿಮೆ-ಆದಾಯದ ಮತ್ತು ಕಾರ್ಮಿಕ ವರ್ಗದ ಜನರ ಬೆಂಬಲದೊಂದಿಗೆ, 1951ರಲ್ಲಿ, ಇವಾ ಪೆರೋನ್ ಅರ್ಜೆಂಟೈನಾದ ಉಪಾಧ್ಯಕ್ಷರ ಹುದ್ದೆಗೆ ಪೆರೋನಿಸ್ಟ್ ಪಕ್ಷದಿಂದ ತನ್ನ ಉಮೇದುವಾರಿಕೆಯನ್ನು ಘೋಷಿಸಿದರು. ಕಾರ್ಮಿಕ ವರ್ಗದ   ಜನರನ್ನು *ಡೆಸ್ಕಾಮಿಸಾಡೋಸ್* ಅಥವಾ "ಅಂಗಿಯಿಲ್ಲದ ವ್ಯಕ್ತಿಗಳು" ಎಂದು ಉಲ್ಲೇಖಿಸಲಾಗುತ್ತಿತ್ತು (ಫ್ರೆಂಚ್ ಕ್ರಾಂತಿಯ ಸಮಯದಲ್ಲಿ ಸಾನ್ಸ್-ಕುಲೋಟ್ಟೆಸ್ ಎಂಬ ಪದಕ್ಕೆ ಹೋಲುತ್ತದೆ).ರಾಷ್ಟ್ರದ ಮಿಲಿಟರಿ ಮತ್ತು ಬೋರ್ಜೋಸಿ ವಿರೋಧವು, ಆಕೆಯ ಕ್ಷೀಣಿಸುತ್ತಿರುವ ಆರೋಗ್ಯದೊಂದಿಗೆ, ಅಂತಿಮವಾಗಿ ತನ್ನ ಉಮೇದುವಾರಿಕೆಯನ್ನು ಹಿಂತೆಗೆದುಕೊಳ್ಳುವಂತೆ ಮಾಡಿತು.

1952 ರಲ್ಲಿ, 33 ನೇ ವಯಸ್ಸಿನಲ್ಲಿ ಕ್ಯಾನ್ಸರ್ನಿಂದ ಸಾಯುವ ಸ್ವಲ್ಪ ಸಮಯದ ಮೊದಲು, ಅರ್ಜೆಂಟೀನಾದ ಕಾಂಗ್ರೆಸ್, ಇವಾ ಪೆರೋನ್ ಅವರಿಗೆ "ಅರ್ಜೆಂಟೀನಾ ರಾಷ್ಟ್ರದ ಆಧ್ಯಾತ್ಮಿಕ ನಾಯಕಿ" ಎಂಬ ಬಿರುದನ್ನು ನೀಡಿ ಗೌರವಿಸಿತು. ಆಕೆಯ ಮರಣದ ನಂತರ ಆಕೆಗೆ ಸರ್ಕಾರಿ ಅಂತ್ಯಕ್ರಿಯೆ ನೀಡಲಾಯಿತು, ಇದು ಸಾಮಾನ್ಯವಾಗಿ ರಾಜ್ಯದ ಮುಖ್ಯಸ್ಥರಿಗೆ ಮೀಸಲಾದ ವಿಶೇಷಾಧಿಕಾರವಾಗಿತ್ತು.

ಇವಾ ಪೆರೋನ್ ಅವರು ಪ್ರಸಿದ್ಧವಾದ  ಎವಿಟಾ (1976) ಹಾಡಿನಿಂದ ಅಂತರರಾಷ್ಟ್ರೀಯ ಜನಪ್ರಿಯ ಸಂಸ್ಕೃತಿಯ ಭಾಗವಾಗಿದ್ದಾರೆ. ಕ್ರಿಸ್ಟಿನಾ ಅಲ್ವಾರೆಜ್ ರೊಡ್ರಿಗಸ್ ಅವರು "ಇವಾ ಪೆರೋನ್ ಅರ್ಜೆಂಟೀನಾದ ಸಾಮೂಹಿಕ ಪ್ರಜ್ಞೆ ಯಲ್ಲಿ ಅಮರರಾಗಿದ್ದಾರೆ" ಎಂದಿದ್ದಾರೆ. ಅರ್ಜೆಂಟೀನಾದ ಎರಡನೇ ಮಹಿಳಾ ಅಧ್ಯಕ್ಷರಾದ ಕ್ರಿಸ್ಟಿನಾ ಫೆರ್ನಾಂಡೆಜ್ ಡಿ ಕಿರ್ಚ್ನರ್ (ಜುವಾನ್ ಪೆರೋನ್ ಅವರ ಮೂರನೇ ಪತ್ನಿ ಇಸಾಬೆಲ್ ಪೆರೋನ್ ನಂತರ), " ಇವಾ  ಅವರ  ಉತ್ಸಾಹ ಮತ್ತು ಹೋರಾಟಕ್ಕೆ ತನ್ನ ಪೀಳಿಗೆಯ ಮಹಿಳೆಯರು ಚಿರಋಣಿ" ಎಂದು ಹೇಳಿದ್ದಾರೆ.
ಚೆನ್ ಹಾವೊ

ವರ್ಗ:ವಿಕಿಪೀಡಿಯ ಏಷ್ಯನ್ ತಿಂಗಳು ೨೦೨೫ ಲೇಖನ

*ಚೆನ್ ಹಾವೊ* (ಜನನ ಡಿಸೆಂಬರ್ 9, 1979) ಒಬ್ಬ ಚೀನೀ ನಟಿ, ಗಾಯಕಿ ಮತ್ತು ರೂಪದರ್ಶಿ.

## ಲೆಟರ್ ಬಯೋ
ಚೆನ್ ಹಾವೊ, 1998 ರಲ್ಲಿ ತಮ್ಮ ಪ್ರಶಸ್ತಿ ವಿಜೇತ ಚಿತ್ರ **"ಪೋಸ್ಟ್‌ಮ್ಯಾನ್ ಇನ್ ದಿ ಮೌಂಟೇನ್ಸ್"** ಬಿಡುಗಡೆಯಾದ ನಂತರ ಬೆಳಕಿಗೆ ಬಂದರು, ಇದರಲ್ಲಿ ಅವರು ಪರದೆಯ ಮೇಲೆ ತಮ್ಮ ಅಪಾರ ನಟನಾ ಸಾಮರ್ಥ್ಯವನ್ನು ಬಹಿರಂಗಪಡಿಸಿದರು. ಟಿವಿ ನಾಟಕ **"ಲಿ ವೀ ದಿ ಮ್ಯಾಜಿಸ್ಟ್ರೇಟ್"** (2000/2001) ನಲ್ಲಿನ ಅವರ ಪ್ರಮುಖ ಪಾತ್ರವು ಅವರನ್ನು ಚೀನಾದ ಸಾರ್ವಜನಿಕರಲ್ಲಿ ಜನಪ್ರಿಯಗೊಳಿಸಿತು. ಇದರ ನಂತರ ಚೆನ್ ಹಾವೊ ತೈವಾನ್ ನಲ್ಲಿ **"ಪಿಂಕ್ ಲೇಡೀಸ್"** ಎಂಬ ಟಿವಿ ಹಾಸ್ಯ ನಾಟಕದಲ್ಲಿ ಪಾತ್ರ ವಹಿಸಿದರು. ಈ ಚಿತ್ರವು ಏಷ್ಯಾದಾದ್ಯಂತ ವಾಸಿಸುವ ಚೀನೀ ಸಮುದಾಯದಲ್ಲಿ ಬ್ಲಾಕ್‌ಬಸ್ಟರ್ ಎಂದು ಸಾಬೀತಾಯಿತು.

ಪಿಂಕ್ ಲೇಡೀಸ್‌ನಲ್ಲಿ ನಾಯಕಿಯರಲ್ಲಿ ಒಬ್ಬಳಾಗಿ ನಟಿಸಿದ ಚೆನ್ ಹಾವೊ, ಪುರುಷರನ್ನು ಶೋಷಿಸುವ ಇಂದ್ರಿಯ ಮಹಿಳೆಯ ಪಾತ್ರದಲ್ಲಿ ತಮ್ಮ ಅದ್ಭುತ ನಟನೆಯಿಂದ ಸಿನಿಪ್ರಿಯರ ಹೃದಯ ಗೆದ್ದರು. 2003 ರ "ಡೆಮಿ-ಗಾಡ್ಸ್ ಅಂಡ್ ಸೆಮಿ-ಡೆವಿಲ್ಸ್" ನಂತಹ ಟಿವಿ ಚಲನಚಿತ್ರಗಳೊಂದಿಗೆ, ಚೆನ್ ಹಾವೊ ಅದ್ಭುತ ಯಶಸ್ಸನ್ನು ಕಂಡರು.

ಚೆನ್ ಹಾವೊ ಕೂಡ ತಮ್ಮ ವೃತ್ತಿಜೀವನದ ಭಾಗವಾಗಿ ಹಾಡುವಿಕೆಯನ್ನು ಸೇರಿಸಿಕೊಳ್ಳಲು ಪ್ರಾರಂಭಿಸಿದರು. ಅವರ ಮೊದಲ ಸಂಗೀತ ಆಲ್ಬಂ 2005 ರಲ್ಲಿ ಮಾರುಕಟ್ಟೆಗೆ ಬಂದಿತು, ಇದನ್ನು ಜಪಾನಿನ ನಿರ್ಮಾಪಕ **ಟೆಟ್ಸುಯಾ ಕೊಮುರೊ** ನಿರ್ಮಿಸಿದರು. ಅವರು ವೋಗ್ (ನಿಯತಕಾಲಿಕೆ) ನಂತಹ ನಿಯತಕಾಲಿಕೆಗಳಲ್ಲಿ ಮತ್ತು ಅದರ ತೈವಾನ್ ಆವೃತ್ತಿಯಲ್ಲಿ ಕಾಣಿಸಿಕೊಂಡಿದ್ದಾರೆ.
## ವೈಯಕ್ತಿಕ ಜೀವನ
ಶಾಂಡಾಂಗ್ ಪ್ರಾಂತ್ಯದ ಕರಾವಳಿ ನಗರವಾದ ಕಿಂಗ್ಡಾವೊ ನಲ್ಲಿ ಜನಿಸಿದ ಚೆನ್, ವ್ಯವಹಾರ ಉದ್ಯಮಿ **ಡೇವಿಡ್ ಲಿಯು ಹೈಫೆಂಗ್** ಅವರನ್ನು ವಿವಾಹವಾದರು. ಅವರು ಮೇ 2011 ರಲ್ಲಿ ಹೆಣ್ಣು ಮಗುವಿಗೆ ಜನ್ಮ ನೀಡಿದರು.

## ಉಲ್ಲೇಖಗಳು
## ಬಾಹ್ಯ ಕೊಂಡಿಗಳು
*
*Chen Hao Official Blog (Chinese)
*Chen Hao Biography  (English)
*Chen Hao Picture Galleries (English)

ವರ್ಗ:ವಿಕಿಪೀಡಿಯ ಏಷ್ಯನ್ ತಿಂಗಳು ೨೦೨೫
ಪೌಡರ್ (ಚಲನಚಿತ್ರ)

***ಪೌಡರ್*** ೨೦೨೪ ರಲ್ಲಿ ಬಿಡುಗಡೆಯಾದ ಕನ್ನಡ ಭಾಷೆಯ ಡಾರ್ಕ್ ಕಾಮಿಡಿ ಚಿತ್ರವಾಗಿದ್ದು, ಜನಾರ್ಧನ್ ಚಿಕ್ಕಣ್ಣ ನಿರ್ದೇಶಿಸಿದ್ದಾರೆ ಮತ್ತು ಟಿವಿಎಫ್ ಮೋಷನ್ ಪಿಕ್ಚರ್ಸ್ ಸಹಯೋಗದೊಂದಿಗೆ ಕೆಆರ್‌ಜಿ ಸ್ಟುಡಿಯೋಸ್ ನಿರ್ಮಿಸಿದ್ದಾರೆ.  ಕಥೆ ಮತ್ತು ಚಿತ್ರಕಥೆಯನ್ನು ದೀಪಕ್ ವೆಂಕಟೇಶನ್ ಬರೆದಿದ್ದಾರೆ. ಈ ಚಿತ್ರದಲ್ಲಿ ದಿಗಂತ್ ಮಂಚಾಲೆ, ಧನ್ಯಾ ರಾಮ್‌ಕುಮಾರ್, ಶರ್ಮಿಳಾ ಮಾಂಡ್ರೆ, ಅನಿರುದ್ಧ್ ಆಚಾರ್ಯ, ರಂಗಾಯಣ ರಘು, ರವಿಶಂಕರ್ ಗೌಡ, ಗೋಪಾಲ ಕೃಷ್ಣ ದೇಶಪಾಂಡೆ ಮುಂತಾದವರು ನಟಿಸಿದ್ದಾರೆ.

ಆರಂಭದಲ್ಲಿ ಈ ಚಿತ್ರವನ್ನು ಜುಲೈ ೧೨, ೨೦೨೪ ರಂದು ಬಿಡುಗಡೆ ಮಾಡಲು ನಿರ್ಧರಿಸಲಾಗಿತ್ತು,  ಆದರೆ ಚಿತ್ರವು ಆಗಸ್ಟ್ ೨೩, ೨೦೨೪ ರಂದು ಚಿತ್ರಮಂದಿರಗಳಲ್ಲಿ ಬಿಡುಗಡೆಯಾಯಿತು. 

## ಕಥಾವಸ್ತು 
*ಪೌಡರ್* ಸಿನಿಮಾವು ಬೇಗನೆ ಶ್ರೀಮಂತರಾಗುವ ಯೋಜನೆಗಳ ಬಗ್ಗೆ, ತಮ್ಮ ಕಾಣೆಯಾದ ವಸ್ತುವನ್ನು ಹುಡುಕುತ್ತಿರುವ ಗೂಂಡಾಗಳು ಮತ್ತು ತಮ್ಮ ಅಧಿಕಾರವನ್ನು ಪುನಃಸ್ಥಾಪಿಸಲು ಬಯಸುವ ಮಾಸ್ಟರ್ ಮೈಂಡ್ ಬಗ್ಗೆ ಒಂದು ಕಥೆಯಾಗಿದ್ದು, ಇವೆಲ್ಲವೂ ಹಾಸ್ಯಕ್ಕೆ ಕಾರಣವಾಗುತ್ತದೆ.

## ಪಾತ್ರವರ್ಗ 
* ದಿಗಂತ್ ಮಂಚಾಲೆ
* ಧನ್ಯಾ ರಾಮಕುಮಾರ್
* ಶರ್ಮಿಳಾ ಮಾಂಡ್ರೆ
* ಅನಿರುದ್ ಅಚಾರ್ಯ
* ರಂಗಾಯಣ ರಘು
* ರವಿಶಂಕರ್ ಗೌಡ
* ಗೋಪಾಲ ಕೃಷ್ಣ ದೇಶಪಾಂಡೆ
* ನಾಗಭೂಷಣ

## ನಿರ್ಮಾಣ 
ಚಿತ್ರದ ಮುಹೂರ್ತ ಸೆಪ್ಟೆಂಬರ್ ೬, ೨೦೨೩ ರಂದು ಬೆಂಗಳೂರಿನಲ್ಲಿ ನಡೆಯಿತು.   ಅಕ್ಟೋಬರ್ ೩೦, ೨೦೨೩ ರಂದು ಮೈಸೂರಿನಲ್ಲಿ ಚಿತ್ರೀಕರಣ ಪ್ರಾರಂಭವಾಯಿತು  ಮತ್ತು ಮೊದಲ ವೇಳಾಪಟ್ಟಿಯನ್ನು ೩೦ ದಿನಗಳಲ್ಲಿ ಮುಗಿಸಲಾಯಿತು. ಚಿತ್ರದ ಎರಡನೇ ಮತ್ತು ಅಂತಿಮ ವೇಳಾಪಟ್ಟಿಯನ್ನು ಮಾರ್ಚ್ ೧೪, ೨೦೨೪ ರಂದು ಬೆಂಗಳೂರಿನಲ್ಲಿ ಮುಗಿಸಲಾಯಿತು. 

## ಸಂಗೀತ 
ಮೊದಲ ಸಿಂಗಲ್ "ಮಿಷನ್ ಘಮಘಮ" ಜುಲೈ ೫, ೨೦೨೪ ರಂದು ಬಿಡುಗಡೆಯಾಯಿತು. ವಾಸುಕಿ ವೈಭವ್ ಈ ಹಾಡನ್ನು ಸಂಯೋಜಿಸಿ ಹಾಡಿದ್ದಾರೆ, ರ‍್ಯಾಪ್ ಭಾಗವನ್ನು ರ‍್ಯಾಪ್ ಮಾಡಿ ಬರೆದಿರುವ ಎಂಸಿ ಬಿಜ್ಜು ಅವರೊಂದಿಗೆ ಸಹಕರಿಸಿದ್ದಾರೆ.  ಎರಡನೇ ಹಾಡನ್ನು ಜುಲೈ ೨೬, ೨೦೨೪ ರಂದು ಬಿಡುಗಡೆ ಮಾಡಲಾಯಿತು 

## ಬಿಡುಗಡೆ 
ಈ ಚಿತ್ರವನ್ನು ಮೂಲತಃ ಏಪ್ರಿಲ್ ೫, ೨೦೨೪ ರಂದು ಬಿಡುಗಡೆ ಮಾಡಲು ನಿರ್ಧರಿಸಲಾಗಿತ್ತು. ಆದಾಗ್ಯೂ, ನಿರ್ಮಾಣ ವಿಳಂಬದಿಂದಾಗಿ ಥಿಯೇಟ್ರಿಕಲ್ ಬಿಡುಗಡೆಯನ್ನು ಆಗಸ್ಟ್ ೧೫, ೨೦೨೪ ಕ್ಕೆ ಮುಂದೂಡಲಾಯಿತು.  ನಂತರ, ನಿರ್ಮಾಣ ಕಂಪನಿಯು ಬಿಡುಗಡೆ ದಿನಾಂಕವನ್ನು ಆಗಸ್ಟ್ ೨೩, ೨೦೨೪ ಕ್ಕೆ ಮುಂದೂಡಲಾಗಿದೆ ಎಂದು ಘೋಷಿಸಿತು. 

## ಸ್ವೀಕೃತಿ 
*ಟೈಮ್ಸ್ ನೌ* ನ ಶಶಿಪ್ರಸಾದ್ ಎಸ್.ಎಂ. ಈ ಚಿತ್ರಕ್ಕೆ ಐದು ನಕ್ಷತ್ರಗಳಲ್ಲಿ ಮೂರರ ರೇಟಿಂಗ್ ನೀಡಿದ್ದಾರೆ ಮತ್ತು " *ಪೌಡರ್* ಶುದ್ಧ ವಿನೋದ ಮತ್ತು ಮನರಂಜನೆಯೊಂದಿಗೆ ಬೆರೆಸಿದ ಹುಚ್ಚುತನದ ಪರಿಮಳವನ್ನು ಹರಡುತ್ತದೆ. ಆದಾಗ್ಯೂ, ಇದು ಸಾಂದರ್ಭಿಕವಾಗಿ ಸ್ವಲ್ಪ ಮೂರ್ಖತನ ಮತ್ತು ಅರ್ಥಹೀನ ಹಾಸ್ಯವನ್ನು ಆನಂದಿಸುವವರಿಗೆ ಮಾತ್ರ ಕೆಲಸ ಮಾಡುತ್ತದೆ" ಎಂದು ಬರೆದಿದ್ದಾರೆ.  *ಡೆಕ್ಕನ್ ಹೆರಾಲ್ಡ್* ನ ಜಗದೀಶ್ ಅಂಗಡಿ ಇದಕ್ಕೆ ಐದು ನಕ್ಷತ್ರಗಳಲ್ಲಿ ಮೂರರ ರೇಟಿಂಗ್ ನೀಡಿದ್ದಾರೆ ಮತ್ತು "ಚಿತ್ರವು ತರ್ಕ ಮತ್ತು ತಾರ್ಕಿಕತೆಯನ್ನು ಧಿಕ್ಕರಿಸಿದರೂ, ಇದು ಖಂಡಿತವಾಗಿಯೂ ಸಂತೋಷಕರವಾದ ಮನರಂಜನೆ ನೀಡುತ್ತದೆ" ಎಂದು ಬರೆದಿದ್ದಾರೆ. 

"ದಿಗಂತ್ ನಾಯಕನಾಗಿ ನಟಿಸಿ ಜನಾರ್ಧನ್ ಚಿಕ್ಕಣ್ಣ ನಿರ್ದೇಶಿಸಿದ *ಪೌಡರ್* ಚಿತ್ರವು ಕಥೆ ಗಮನಾರ್ಹವಾಗಿಲ್ಲದಿದ್ದರೂ ಸಹ ಅದರ ಪಾತ್ರಗಳ ಸಹಾಯದಿಂದ ಉತ್ತಮವಾಗಿದೆ" ಎಂದು *ದಿ ಹಿಂದೂ* ಪತ್ರಿಕೆಯ ವಿವೇಕ್ ಎಂವಿ ಬರೆದಿದ್ದಾರೆ.  *ಬೆಂಗಳೂರು ಮಿರರ್ ಪತ್ರಿಕೆಯ* ವೈ. ಮಹೇಶ್ವರ ರೆಡ್ಡಿ "ನಿರ್ದೇಶಕರು ಚಿತ್ರದ ಸಮಯವನ್ನು ೧೦ ಅಥವಾ ೧೫ ನಿಮಿಷಗಳಷ್ಟು ಕಡಿಮೆ ಮಾಡಿದ್ದರೆ ಚಿತ್ರ ಇನ್ನೂ ಚೆನ್ನಾಗಿರುತ್ತಿತ್ತು" ಎಂದು ಬರೆದಿದ್ದಾರೆ. 

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* 

ವರ್ಗ:ವರ್ಷ-೨೦೨೪ ಕನ್ನಡಚಿತ್ರಗಳು
ವರ್ಗ:ಹಾಸ್ಯ
ಗಾರುಡಿ ಗೊಂಬೆ

right|thumb|333x333px|ಗಾರುಡಿ ಗೊಂಬೆ ನೃತ್ಯದಲ್ಲಿ ಬಳಸುವ ಗೊಂಬೆಗಳು
**ಗಾರುಡಿ ಗೊಂಬೆ** ಭಾರತದ ಕರ್ನಾಟಕ ರಾಜ್ಯದ ಒಂದು ಜಾನಪದ ನೃತ್ಯವಾಗಿದೆ. ನೃತ್ಯಗಾರರು ಬಿದಿರಿನ ಕೋಲುಗಳಿಂದ ಮಾಡಿದ ದೈತ್ಯ ಗೊಂಬೆಗಳ ಒಳಹೊಕ್ಕು ನರ್ತಿಸುತ್ತಾರೆ. *ಗಾರುಡಿ-ಗೊಂಬೆ* ಎಂದರೆ *ಮಾಂತ್ರಿಕ-ಗೊಂಬೆ* ಎಂದರ್ಥ. ಈ ನೃತ್ಯವನ್ನು ಪ್ರಮುಖ ಹಬ್ಬಗಳಲ್ಲಿ ಮತ್ತು ಮೈಸೂರು ದಸರಾ ಉತ್ಸವಗಳ ಸಮಯದಲ್ಲಿ ನಡೆಯುವ ಮೆರವಣಿಗೆಯಲ್ಲಿಯೂ ಪ್ರದರ್ಶಿಸಲಾಗುತ್ತದೆ. ಕರ್ನಾಟಕದ ಕರಾವಳಿ ಜಿಲ್ಲೆಗಳಲ್ಲಿ ಈ ನೃತ್ಯವನ್ನು *ತಟ್ಟಿರಾಯ* ಎಂದೂ ಕರೆಯಲಾಗುತ್ತದೆ. *ತಟ್ಟಿರಾಯ* ಎಂಬ ಪದದ ಅರ್ಥ ಬಿದಿರಿನ ಕೋಲು(ತಟ್ಟಿ)ಗಳಿಂದ ಮಾಡಿದ ಗೊಂಬೆಯನ್ನು ಹೊತ್ತ ವ್ಯಕ್ತಿ . 

## ಮೂಲ 
ಒಂದು **ದಂತಕಥೆಯ** ಪ್ರಕಾರ, ಈ ನೃತ್ಯವನ್ನು ಮಹಾಭಾರತದ ಕಾಲದಲ್ಲೂ ಪ್ರದರ್ಶಿಸಲಾಗುತ್ತಿತ್ತಂತೆ. ಕೃಷ್ಣನ ಪತ್ನಿ ಸತ್ಯಭಾಮೆ ಅವನ ಮೇಲೆ ಕೋಪಗೊಂಡಾಗ, ಅವನು ಗಾರುಡಿ ಗೊಂಬೆ ಗೊಂಬೆಯನ್ನು ಧರಿಸುವ ಮೂಲಕ ಅವಳ ಕೋಪವನ್ನು ಶಮನಗೊಳಿಸಿದನು. 

## ಗೊಂಬೆಗಳ ರಚನೆ 
ಗೊಂಬೆಯ ಮುಖವು ಮರದ ಬುಟ್ಟಿಯಿಂದ ಮಾಡಲ್ಪಡುತ್ತವೆ. ಅದರ ಮೇಲೆ ರಟ್ಟಿನ ಗಂಜಿಗಳ ಅಚ್ಚಿನಿಂದ ಮಾಡಲಾಗುವ ಮುಖವಾಡವನ್ನು ಹಚ್ಚಿ, ರೇಖಾಚಿತ್ರಗಳು ಮತ್ತು ಬಣ್ಣಗಳನ್ನು ಬಳಸಿ, ಗೊಂಬೆಯ ಮುಖವನ್ನು ರಚಿಸಲಾಗುತ್ತದೆ. ಇದನ್ನು ಬೆತ್ತದ ಚೌಕಟ್ಟಿನ ಮೇಲೆ ಕೂರಿಸಲಾಗುತ್ತದೆ. ಗೊಂಬೆಗಳು 10 ರಿಂದ 12 ಅಡಿ ಎತ್ತರ ಮತ್ತು ಒಟ್ಟು ತೂಕ 40 ಕೆಜಿಗಳವರೆಗೆ (ಚೌಕಟ್ಟನ್ನು ಒಳಗೊಂಡಂತೆ) ಇರಬಹುದು.  ಒಬ್ಬ ವ್ಯಕ್ತಿಯು ಕೆಳಭಾಗದಿಂದ ಚೌಕಟ್ಟಿನೊಳಗೆ ಹೊಕ್ಕು, ತನ್ನ ಭುಜದ ಮೇಲೆ ಇದನ್ನು ಹೊತ್ತುಕೊಂಡು ನರ್ತಿಸುತ್ತಾನೆ. ನೃತ್ಯ ಪ್ರದರ್ಶನವು ಎಂಟು ಗಂಟೆಗಳವರೆಗೆ ನಡೆಯಬಹುದು. ಆದ್ದರಿಂದ ಭಾರವಾದ ಗೊಂಬೆಗಳನ್ನು ಸರದಿಯಂತೆ ಬೇರೆಬೇರೆ ಪ್ರದರ್ಶಕರು ಹೊತ್ತುಕೊಂಡು ಹೋಗುತ್ತಾರೆ. 

## ಇವನ್ನೂ ನೋಡಿ 
* ಕರ್ನಾಟಕ ಜನಪದ ನೃತ್ಯ
* ಒಂಡೆಲ್-ಒಂಡೆಲ್ (ಜಕಾರ್ತಾ, ಇಂಡೋನೇಷಿಯಾ)

## ಟಿಪ್ಪಣಿಗಳು 
ವರ್ಗ:ಜಾನಪದ ನೃತ್ಯಗಳು
ಗ್ರೀನಿಜ್

**ಗ್ರೀನಿಜ್** ಬೃಹದ್ ಲಂಡನಿಗೆ ಸೇರಿದ ಪುರಗಳಲ್ಲಿ (ಬರೊ) ಒಂದು.

## ಭೌಗೋಳಿಕ ವಿವರಗಳು 
ಥೇಮ್ಸ್ ನದಿಯ ದಕ್ಷಿಣ ದಂಡೆಯ ಮೇಲಿದೆ. ಇದಕ್ಕೆ ಪೂರ್ವದಲ್ಲಿ ಬೆಕ್‍ಸ್ಲಿ, ದಕ್ಷಿಣದಲ್ಲಿ ಬ್ರಾಮ್ಲಿ, ಪಶ್ಚಿಮದಲ್ಲಿ ಲ್ಯೂಯಿಷೆಮ್ ಇವೆ. ಇದರ ವಿಸ್ತೀರ್ಣ 19 ಚ.ಮೈ. ಜನಸಂಖ್ಯೆ ಸು. 2,99,528 (2024). ಮೂರು ಪಾರ್ಲಿಮೆಂಟರಿ ಕ್ಷೇತ್ರಗಳಿಂದ ಕೂಡಿರುವ ಗ್ರಿನಿಜಿನಲ್ಲಿ ಚಾರ್ಲ್‌ಟನ್, ಎಲ್‌ಥಾಮ್, ಪ್ಲಮ್‍ಸ್ಟೆಡ್, ಕಿಡ್‌ಬ್ರೂಕ್ ಮತ್ತು ಬ್ಲಾಕ್‌ಹೀತ್ ಜಿಲ್ಲೆಗಳಿವೆ.

ಗ್ರೀನಿಜ್ 1.750 ಎಕರೆಗಳ ತೆರೆದ ನೆಲದಿಂದ ಕೂಡಿದೆ. ಇದರ ದಕ್ಷಿಣ ತುದಿಯಲ್ಲಿ ಅನೇಕ ಆಧುನಿಕ ವಸತಿಗಳು ಬೆಳೆದಿವೆ. ಉತ್ತರದಲ್ಲಿ ಹಳೆಯ ಕಟ್ಟಡಗಳಿಂದಾಚೆ ಕೈಗಾರಿಕಾ ಪ್ರದೇಶವುಂಟು. ಥೇಮ್ಸಿನ ಉತ್ತರ ದಂಡೆಯ ಪ್ರದೇಶಕ್ಕೆ ಗ್ರೀನಿಜಿನಿಂದ ಸುರಂಗ ಮಾರ್ಗಗಳೂ, ದೋಣಿ ಸಂಪರ್ಕವೂ ಉಂಟು. ಗ್ರೀನಿಜ್ ಬ್ರಿಟಿಷ್ ರೈಲ್ವೆಯ ವ್ಯವಸ್ಥೆಗೆ ಒಳಪಟ್ಟಿದೆ.

## ಪ್ರವಾಸಿ ಆಕರ್ಷಣೆಗಳು 
ಗ್ರೀನಿಜಿನ ಪ್ಯಾರಿಷ್ ಚರ್ಚ್ 1718ರಷ್ಟು ಹಿಂದಿನದು. ಎರಡನೆಯ ಮಹಾಯುದ್ಧದಲ್ಲಿ ಈ ಕಟ್ಟಡಕ್ಕೆ ಹಾನಿ ಉಂಟಾಗಿತ್ತು. ಇದನ್ನು ಪೂರ್ವಸ್ಥಿತಿಗೆ ತರಲಾಗಿದೆ. ಗ್ರೀನಿಜಿನ ಮುಖ್ಯ ಕಟ್ಟಡಗಳು ಗ್ರೀನಿಜ್ ಉದ್ಯಾನದಲ್ಲೂ, ಅದರ ಸುತ್ತಲೂ ನಿರ್ಮಿತವಾಗಿವೆ. ಉದ್ಯಾನದ ವಿಸ್ತೀರ್ಣ 196.5 ಎಕರೆಗಳು. ಗ್ಲಾಸೆಸ್ಟರಿನ ಡ್ಯೂಕ್ ಉದ್ಯಾನಕ್ಕೆ ಆವರಣ ನಿರ್ಮಿಸಿ, ಒಂದು ಗುಡ್ಡದ ಮೇಲೆ ವೀಕ್ಷಣಾ ಗೋಪುರವೊಂದನ್ನು ನಿರ್ಮಿಸಿದ. ಇದು ಮುಂದೆ ರಾಯಲ್ ಖಗೋಳ ವೀಕ್ಷಣಾಲಯವಾಯಿತು. ಅನಂತರ ನದೀದಡದಲ್ಲಿ ಪ್ಲಾಸೆನ್ಷಿಯ ಎಂಬ ಕಟ್ಟಡದ ನಿರ್ಮಾಣವಾಯಿತು. ಟ್ಯೂಡರ್ ದೊರೆಗಳು ಇದನ್ನು ವಿಸ್ತರಿಸಿ ತಮ್ಮ ಅರಮನೆಯಾಗಿ ಮಾಡಿಕೊಂಡರು. ಎಂಟನೆಯ ಹೆನ್ರಿ ಹುಟ್ಟಿದ್ದೂ, ಮೂರು ಪತ್ನಿಯರನ್ನು ಮದುವೆಯಾದದ್ದೂ ಅಲ್ಲಿ. 1694ರಲ್ಲಿ ಇದನ್ನು ನೌಕಾ ಆಸ್ಪತ್ರೆಯನ್ನಾಗಿ ಪರಿವರ್ತಿಸಲಾಯಿತು. 1873ರಲ್ಲಿ ಅಲ್ಲಿಗೆ ನೌಕಾ ಕಾಲೇಜು ಬಂತು. ಕ್ವೀನ್ಸ್ ಹೌಸ್ 1635ರಲ್ಲಿ ನಿರ್ಮಿತವಾಯಿತು. 1806ರಲ್ಲಿ ಇದನ್ನು ನೌಕಾಶಾಲೆಯನ್ನಾಗಿ ಪರಿವರ್ತಿಸಲಾಯಿತು. 1937ರಲ್ಲಿ ಇದು ರಾಷ್ಟ್ರೀಯ ಸಮುದ್ರ ವಸ್ತುಸಂಗ್ರಹಾಲಯವಾಯಿತು.

## ಗ್ರೀನಿಜ್‍ನ ಪ್ರಾಮುಖ್ಯ 
ಪ್ರಪಂಚದ ಎಲ್ಲ ದೇಶಗಳೂ ರೇಖಾಂಶವನ್ನು ಗ್ರೀನಿಜಿನಿಂದಲೇ ಎಣಿಸುತ್ತವೆ. ಈ ಪದ್ಧತಿ ಆರಂಭವಾದ್ದು 1884ರಲ್ಲಿ. ರಾಯಲ್ ಖಗೋಳ ವೀಕ್ಷಣಾಲಯವನ್ನು 1958ರಲ್ಲಿ ಇಲ್ಲಿಂದ ಹರ್ಟ್ಸ್‌ಮನ್‌ಸ್ಯೂಗೆ ವರ್ಗಾಯಿಸಲಾಯಿತಾದರೂ, ರೇಖಾಂಶ ಎಣಿಕೆ ಮಾತ್ರ ಈಗಲೂ ಇಲ್ಲಿಂದಲೇ ಆರಂಭವಾಗುತ್ತದೆ (ಗ್ರೀನಿಜ್ ಮಾಧ್ಯ ಕಾಲ). ಈಗ ಗ್ರೀನಿಜ್‌ನ ಭಾಗವಾಗಿರುವ ವುಲ್ವಿಜ್ ಕೂಡ ಹಳೆಯ ಗ್ರೀನಿಜಿನಂತೆ ಟ್ಯೂಡರ್ ದೊರೆಗಳ ಕಾಲದಲ್ಲಿ ಅಭಿವೃದ್ಧಿ ಹೊಂದಿತು. ಇಲ್ಲಿ ನೌಕಾಕೇಂದ್ರಗಳೂ, ಹಡಗು ತಯಾರಿಕಾ ಕೇಂದ್ರಗಳೂ ಸ್ಥಾಪಿತವಾದುವು. 1741ರಲ್ಲಿ ವಾರನ್‌ನಲ್ಲಿ ಸ್ಥಾಪಿತವಾದ ರಾಯಲ್ ಮಿಲಿಟರಿ ಅಕಾಡಮಿ 1806ರಲ್ಲಿ ವುಲ್‌ವಿಜ್‌ಗೆ ವರ್ಗವಾಯಿತು. ಇಲ್ಲಿಯ ರೊಟಂಡ ವಸ್ತುಸಂಗ್ರಹಾಲಯದಲ್ಲಿ ಅಸ್ತ್ರಗಳೂ, ಹಡಗುಗಳ ನಮೂನೆಗಳೂ ಇದೆ. ಗ್ರೀನಿಜ್ ಹಡಗುಕಟ್ಟೆಯಲ್ಲಿ ಒಣನೆಲದ ಮೇಲೆ ಕಟಿ ಸಾರ್ಕ್ ಎಂಬ ಹಳೆಯ ಹಾಯಿ ಹಡಗೊಂದನ್ನು ಆ ಕಾಲದ ಹಡಗುಗಳ ಸ್ಮಾರಕವಾಗಿ ಇಡಲಾಗಿದೆ. ಗ್ರೀನಿಜಿನಲ್ಲಿ ಪುರಾತನ ಭವನಗಳೂ ಸ್ಮಾರಕಗಳೂ ಹಲವಾರು ಉಂಟು.

## ಉಲ್ಲೇಖಗಳು 
ವರ್ಗ:ಯುನೈಟೆಡ್ ಕಿಂಗ್ಡಂ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಚಾಮ್ ಜನ

**ಚಾಮ್ ಜನ** ಎಂದರೆ ಪ್ರಾಚೀನ ಚಂಪಾರಾಜ್ಯದ ಸುಸಂಸ್ಕೃತ ಜನ. ಆಸ್ಟ್ರೊನೇಷಿಯನ್ ಬುಡಕಟ್ಟಿಗೆ ಸೇರಿದವರು.

## ಇತಿಹಾಸ 
ಪ್ರಾಚೀನ ಚಂಪಾರಾಜ್ಯ ಟಾನ್‍ಕಿನ್ ಮತ್ತು ಕೊಚಿನ್-ಚೈನಾಗಳನ್ನು ಬಿಟ್ಟು ಈಗಿನ ಅನ್ನಾಂ ಪ್ರಾಂತ್ಯವನ್ನು ಒಳಗೊಂಡು 180 ರಿಂದ 100 ವರೆಗೆ ವಿಷುವದ್ವೃತ್ತವನ್ನು ವ್ಯಾಪಿಸಿಕೊಂಡಿದ್ದಿತ್ತು. ಹಿಂದೂ ವಸಾಹತು ರಾಜ್ಯವಾದ ಚಂಪಾದಿಂದಲೇ ಈ ಜನಕ್ಕೆ ಚಾಮ್ ಜನ, ಚಾಮರು ಎಂಬ ಹೆಸರು ಬಂತು. ಹಿಂದೂಗಳ ಸಂಪರ್ಕ ಬೆಳಸುವ ಮುನ್ನ ಇವರನ್ನು ಯಾವ ಹೆಸರಿನಿಂದ ಕರೆಯುತ್ತಿದ್ದರೆಂಬುದು ತಿಳಿದುಬಂದಿಲ್ಲ. ಅಸಂಸ್ಕೃತರಾದ ಇತರರನ್ನು ಈ ಜನ ಕಿರಾತ ಮುಂತಾದ ಹೆಸರಿನಿಂದ ಕರೆಯುತ್ತಿದ್ದರು. ಕ್ರಿ.ಶ. ಮೊದಲ ಶತಮಾನದಲ್ಲೇ ಚಾಮರು ಉತ್ತರದಲ್ಲಿ ಕ್ವ್ಯಾಂಗ್ ನಾಮ್‌ವರೆಗೂ ತಮ್ಮ ದಕ್ಷ ಆಧಿಪತ್ಯವನ್ನು ಸ್ಥಾಪಿಸಿದ್ದರು. ಅಲ್ಲದೆ ಚೀನದ ದಕ್ಷಿಣ ಗಡಿಯನ್ನು ಒಂದೇ ಸಮನೆ ಪೀಡಿಸುತ್ತಿದ್ದು, ಚೀನದ ದಾಸ್ಯಕ್ಕೊಳಗಾದ ತಮ್ಮ ಬುಡಕಟ್ಟಿನ ಜನರ ನೆರವು ಹಾಗೂ ಸಹಾನುಭೂತಿಯನ್ನು ಪಡೆಯುತ್ತಿದ್ದರು. ಕ್ರಿ.ಶ. ಸುಮಾರು 100ರಲ್ಲಿ ಸಿಯಾಂಗ್ ಲಿನ್ ಪಟ್ಟಣವಾಸಿಗಳಾದ ಚಾಮ್ ಜನ ಚೀನೀ ಅಧಿಕಾರಿಗಳಿಗೆ ಎದುರುಬಿದ್ದು ಬಹಿರಂಗ ಬಂಡಾಯ ಹೂಡಿ, ಚೀನದ ಸ್ವಾಧೀನದಲ್ಲಿದ್ದ ತಮ್ಮ ದೇಶದ ಉತ್ತರಭಾಗವನ್ನು ಆಕ್ರಮಿಸಿ ಚೀನಿ ಅಧಿಕಾರಿಗಳನ್ನು ಕೊಂದು ಅನೇಕ ಹಳ್ಳಿಗಳನ್ನು ನಾಶಪಡಿಸಿದರು. ಆದರೆ ಚೀನೀ ಸೈನಿಕರ ಕೈ ಮೇಲಾದ್ದರಿಂದ ಹಿಮ್ಮೆಟ್ಟಿದರು. ಕ್ರಿ.ಶ. 137ರಲ್ಲಿ ಸುಮಾರು ಹತ್ತು ಸಾವಿರ ಚಾಮರು ಚೀನದ ದಕ್ಷಿಣ ಪ್ರಾಂತದ ಕೆಲವು ಜಿಲ್ಲೆಗಳ ಮೇಲೆ ದಾಳಿ ನಡೆಸಿ ಅನೇಕ ಕೋಟೆಗಳನ್ನು ನಾಶಪಡಿಸಿ, ಆ ಪ್ರಾಂತ್ಯವನ್ನು ಕೊಳ್ಳೆಹೊಡೆದರು. ಕಾಲಾನುಕ್ರಮದಲ್ಲಿ ಗರಿಗಟ್ಟಿಕೊಂಡು ಸುಮಾರು ಕ್ರಿ.ಶ. 192ರಲ್ಲಿ ಸಿಯಾಂಗ್ ಲಿನ್ ವಾಸಿಯಾದ ಕ್ಯೂ ಲಿನ್ ಎಂಬಾತ ನಗರದ ಆಧಿಪತ್ಯವನ್ನು ವಹಿಸಿದ್ದ ಚೀನೀ ಅಧಿಕಾರಿಯನ್ನು ಕೊಂದು ತಾನೇ ರಾಜನೆಂದು ಸಾರಿದ. ಕ್ವ್ಯಾಂಗ್ ನಾಮ್‌ಗೆ ಸಮೀಪವಾಗಿ ದಕ್ಷಿಣದಲ್ಲಿರುವ ಟ್ರಾ ಕ್ಯು ನಗರವನ್ನೇ ಚೀನೀಯರು ಸಿಯಾನ್ ಲಿನ್ ಎಂದೂ, ಚಾಮರು ಚಂಪಾ ನಗರೀ, ಚಂಪಾಪುರ ಹಾಗೂ ಚಂಪಾ ಎಂದೂ ಕರೆಯುತ್ತಿದ್ದರು. ಹೀಗೆ ಮೊದಲ ಬಾರಿಗೆ ಕ್ವ್ಯಾಂಗ್ ನಾಮ್ ಪ್ರದೇಶದಲ್ಲಿ ಚಾಮರು ತಮ್ಮ ರಾಜ್ಯವನ್ನೇ ಸ್ಥಾಪಿಸಿದರೆಂದು ತಿಳಿದುಬರುತ್ತದೆ. ಈ ಪ್ರಾಂತ್ಯದಲ್ಲಿರುವ ಭವ್ಯ ಹಾಗೂ ಸುಂದರವಾದ ಮಿಸೋನ್ ಮತ್ತು ಡಾಂಗ್-ಡುಆಂಗ್ ದೇವಾಲಯಗಳ ಶ್ರೇಣಿಯೇ ಚಾಮರು ಸ್ಥಾಪಿಸಿದ ಚಂಪಾರಾಜ್ಯದ ಪ್ರತೀಕಗಳಾಗಿವೆ. ಭಾರತೀಯ ಸಂಪರ್ಕದಿಂದ ಉತ್ತೇಜಿತರಾಗಿ, ಚೀನೀ ಪ್ರಾಂತ್ಯಗಳಲ್ಲಿ ಜಯಶಾಲಿ ಆಕ್ರಮಣವನ್ನು ನಡೆಸಿ ಶಕ್ತಿಯುತವಾದ ರಾಜ್ಯವನ್ನು ಸ್ಥಾಪಿಸಿದ ಚಾಮರು ಕ್ರಿ.ಶ. 2ನೆಯ ಶತಮಾನದಲ್ಲೇ ಸತ್ತ್ವಶಾಲಿ ಜನಾಂಗವಾಗಿದ್ದರೆಂದು ವಿದಿತವಾಗುತ್ತದೆ. ಅಂದಿನಿಂದ ಕ್ರಿ.ಶ. 15ನೆಯ ಶತಮಾನದವರೆಗೆ ಇವರು ದೇಶದ ರಾಜಕೀಯ ಚರಿತ್ರೆಯಲ್ಲಿ ಸ್ಪಷ್ಟವಾದ ತಮ್ಮದೇ ಆದ ಯಾವ ಪಾತ್ರವನ್ನೂ ವಹಿಸಿದಂತೆ ಕಾಣುವುದಿಲ್ಲ. ಇವರು ಭಾರತದ ಸಂಪ್ರದಾಯ, ರೀತಿನೀತಿ, ಭಾಷೆ ಹಾಗೂ ಮತೀಯ ಧರ್ಮಗಳನ್ನು ಪರಿಗ್ರಹಿಸಿ, ಭಾರತದ ಮೂಲಭೂತ ಅಂಶಗಳೊಡನೆ ಬೆರೆತು ತಮ್ಮ ಎರಡೂ ವರ್ಗಗಳೊಳಗೆ ಸಂಪೂರ್ಣ ಹಾಗೂ ಸಮಗ್ರವಾದ ಸಾಂಸ್ಕೃತಿಕ ಕೊಡುಕೊಳಿಯನ್ನು ಸಾಧಿಸಿದರು.

## ಉಲ್ಲೇಖಗಳು 
## ಹೊರಗಿನ ಕೊಂಡಿಗಳು 
* Britannica Cham people

ವರ್ಗ:ಜನಾಂಗೀಯ ಗುಂಪುಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಏಯೋನಿಯಂ

**ಏಯೋನಿಯಂ** ಎನ್ನುವುದು ಒಂದು ಕ್ರ್ಯಾಸ್ಯುಲೇಸಿ ಕುಟುಂಬದ ಒಂದು ಜಾತಿಯಾಗಿದೆ. ಇದಕ್ಕೆ ಸೇರಿದ ಪ್ರಭೇದಗಳು ರಸಭರಿತ, ಉಪೋಷ್ಣವಲಯದ ಸಸ್ಯಗಳಾಗಿವೆ. ಈ ಜಾತಿಯ ಹೆಸರು ಪ್ರಾಚೀನ ಗ್ರೀಕ್ *ಏಯೋನಿಯೋಸ್* (ಅಂದರೆ ಸಾವಿಲ್ಲದ) ನಿಂದ ಬರುತ್ತದೆ. ಬಹುತೇಕ ಏಯೋನಿಯಂ ಪ್ರಭೇದಗಳು ಕೆನೇರಿ ದ್ವೀಪಗಳಿಗೆ ಸ್ಥಳೀಯವಾಗಿವೆ.

## ಗ್ರೀನೋವಿಯ 
ಮೊದಲು ಗ್ರೀನೋವಿಯ ಒಂದು ಪ್ರತ್ಯೇಕ ಜಾತಿಯಾಗಿತ್ತು. ಆದರೆ ಇತ್ತೀಚೆಗೆ ಇದನ್ನು ಏಯೋನಿಯಂ ಜಾತಿಯಲ್ಲಿ ವಿಲೀನಗೊಳಿಸಲಾಗಿದೆ. ಗ್ರೀನೋವಿಯ ಒಂದು ಅಲಂಕಾರ ಸಸ್ಯ. ಆಕರ್ಷಕ ಎಲೆ ಮತ್ತು ಹಳದಿ ಬಣ್ಣದ ಹೂಗಳಿಂದ ಕೂಡಿದ್ದು ನೋಡಲು ಬಹಳ ಅಂದವಾಗಿ ಕಾಣುವುದರಿಂದ ಇದನ್ನು ಕುಂಡಸಸ್ಯವಾಗಿ ಬೆಳೆಸುತ್ತಾರೆ. ಗ್ರೀನೋವಿಯ ಕುಳ್ಳುಗಾತ್ರದ ಬಹುವಾರ್ಷಿಕ ಪೊದೆಸಸ್ಯ.  ಇದರ ಎಲೆಗಳು, ಮೋಟು ಕಾಂಡದ ಮೇಲೆ ಕಮಲದ ದಳಗಳ ರೀತಿಯಲ್ಲಿ ಜೋಡಣೆಗೊಂಡಿವೆ. ಹೂ ಅರಳಿದ ಮೇಲೆ ಎಲೆಗಳು ಉದುರಿಹೋಗುತ್ತವೆ. ಎಲೆಗಳು ಎಳೆಯವಾಗಿದ್ದಾಗ ಕೆಂಪು ಬಣ್ಣದವೂ, ಬಲಿತಾಗ ನೀಲಿ ಛಾಯೆಯುಳ್ಳ ಹಸಿರು ಬಣ್ಣದವೂ ಆಗಿದ್ದು ಆಕರ್ಷಕವಾಗಿರುತ್ತವೆ. ಬೇಸಗೆಯಲ್ಲಿ ಉಷ್ಣತೆ ಹೆಚ್ಚಾದಾಗ ಎಲೆಗಳೆಲ್ಲ ಮೇಲಕ್ಕೆ ಮುದುರಿಕೊಳ್ಳುವುದರಿಂದ ಗಿಡ ಮೊಗ್ಗಿನಂತೆ ಕಾಣುತ್ತದೆ.  ಹೂಗಳು ಏಪ್ರಿಲ್-ಮೇ ತಿಂಗಳಲ್ಲಿ ಅರಳುತ್ತವೆ. ಗ್ರೀನೋವಿಯದಲ್ಲಿ *ಐಜ಼ೂನ್*, ಆರಿಯ ಮತ್ತು ಗ್ರ್ಯಾಸಿಲಿಸ್ ಎಂಬ ಮುಖ್ಯ ಪ್ರಭೇದಗಳಿವೆ. ಇವನ್ನು ಬೀಜಗಳಿಂದ ಇಲ್ಲವೆ ಕಾಂಡ ತುಂಡುಗಳಿಂದ ವೃದ್ಧಿಸಬಹುದು. ವೃದ್ಧಿಗೆ ಮರಳು ಭೂಮಿ ಉತ್ತಮ.  ಬೆಳೆವಣಿಗೆಯ ಪ್ರಥಮ ಹಂತಗಳಲ್ಲಿ ಯಥೇಚ್ಛವಾಗಿ ನೀರನ್ನು ಹಾಯಿಸಬೇಕು.

## ಉಲ್ಲೇಖಗಳು 
ವರ್ಗ:ಸಸ್ಯಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಎಸ್ಟೆಲ್ಲೆ ಚೆನ್

ವರ್ಗ:ವಿಕಿಪೀಡಿಯ ಏಷ್ಯನ್ ತಿಂಗಳು ೨೦೨೫ ಲೇಖನ

***ಎಸ್ಟೆಲ್ಲೆ ಚೆನ್*** (ಜನನ 4 ಮಾರ್ಚ್ 1998) ಒಬ್ಬ ಫ್ರೆಂಚ್  ಚೀನೀ ಮೂಲದ ರೂಪದರ್ಶಿ.
## ಆರಂಭಿಕ ಜೀವನ
ಎಸ್ಟೆಲ್ಲೆ ಚೆನ್ ಪ್ಯಾರಿಸ್ ನಲ್ಲಿ ಚೀನೀ ಪೋಷಕರಿಗೆ ಝೆಜಿಯಾಂಗ್ ಪ್ರಾಂತ್ಯದ ವೆನ್ಝೌ ನಗರದ ಜನಿಸಿದರು.
2012 ರಲ್ಲಿ ಎಲೈಟ್ ಮಾಡೆಲ್ ಮ್ಯಾನೇಜ್‌ಮೆಂಟ್ ನ ಏಜೆಂಟ್ ಎಸ್ಟೆಲ್‌ಳನ್ನು ಕಂಡು ಹಿಡಿದರು. ೨೦೧೩ ರಲ್ಲಿ, ಅವರು ಫ್ರಾನ್ಸ್ ನಲ್ಲಿ ಎಲೈಟ್ ಮಾಡೆಲ್ ಲುಕ್ ಗೆದ್ದರು. ಅವರು ಚೀನಾದ ಶೆನ್ಜೆನ್ ನಲ್ಲಿ ನಡೆದ ಅಂತರರಾಷ್ಟ್ರೀಯ ಸ್ಪರ್ಧೆಯಲ್ಲಿ ತಮ್ಮ ದೇಶವನ್ನು ಪ್ರತಿನಿಧಿಸಿದರು. ಮತ್ತು ಅಗ್ರ 15 ರಲ್ಲಿ ಸ್ಥಾನ ಪಡೆದರು. ನಂತರ ಅವರು ಎಲೈಟ್ ಮಾಡೆಲ್ ಮ್ಯಾನೇಜ್‌ಮೆಂಟ್ ಜೊತೆಗೆ 3 ವರ್ಷಗಳ ಒಪ್ಪಂದಕ್ಕೆ ಸಹಿ ಹಾಕಿದರು.
## ವೃತ್ತಿಜೀವನ
ಅವರು ಸೆಪ್ಟೆಂಬರ್ 2014 ರಲ್ಲಿ ಯುಡಾನ್ ಚೋಯ್ ಗಾಗಿ ರನ್‌ವೇಯಲ್ಲಿ  ಮಾಡಿಲ್ ಆಗಿ ನಡೆಯಲು ಪ್ರಾರಂಭಿಸಿದರು. ಡಿಸೆಂಬರ್‌ನಲ್ಲಿ, ಅವರು *SKP ಮ್ಯಾಗಜೀನ್* ನ ಸಂಪಾದಕೀಯದಲ್ಲಿ ಇದ್ದರು. ಜನವರಿ 2015 ರಲ್ಲಿ, ಅವರು ಬ್ರ್ಯಾಂಡ್‌ನ ಮೊಟ್ಟಮೊದಲ ಕೌಚರ್ ಸಂಗ್ರಹವಾದ **ಲಾ ಪರ್ಲಾ** (ಉಡುಪು) ಗಾಗಿ ನಡೆದರು. ಫೆಬ್ರವರಿಯಲ್ಲಿ, ಅವರು ಈಜುಡುಗೆ ಬ್ರ್ಯಾಂಡ್ ಮಿಕೋಹ್ ಅನ್ನು ಜಾಹೀರಾತು ಮಾಡಿದರು, ಇದನ್ನು ಟಿಮ್ ಮೆಕೆನ್ನಾ **ಬೋರಾ ಬೋರಾ** ನಲ್ಲಿ ಚಿತ್ರೀಕರಿಸಿದ್ದಾರೆ. ಮತ್ತು ಮಾರ್ಚ್‌ನಲ್ಲಿ  ಸಿದ್ಧ ಉಡುಗೆ ಬ್ರ್ಯಾಂಡ್ ಲಕ್ಸ್ ಡಿಲಕ್ಸ್ ಗಾಗಿ ಜಾಹೀರಾತು ಮಾಡಿದರು.

ಮಾರ್ಚ್ 2015 ರಲ್ಲಿ ನಡೆದ F/W 15 ಫ್ಯಾಷನ್ ವಾರಗಳಲ್ಲಿ, ಅವರು ನೆಹೆರಾ, ಕೆಂಜೊ (ಬ್ರ್ಯಾಂಡ್)|ಕೆಂಜೊ/ , ಲೂಯಿ ವಿಟಾನ್ ಜೀನ್ ಪಾಲ್ ಗೌಲ್ಟಿಯರ್ ಮತ್ತು ಫೆಂಡಿ, ಲೂಯಿಸ್ ವಿಟಾನ್ ರ ಶರತ್ಕಾಲ/ಚಳಿಗಾಲದ 2015 ರ ಲುಕ್‌ಬುಕ್‌ಗಾಗಿ ಜುರ್ಗೆನ್ ಟೆಲ್ಲರ್ ಅವರು ಇವಳನ್ನು ಛಾಯಾಚಿತ್ರವನ್ನು ಮಾಡಿರುತ್ತಾರೆ. ಸೆಪ್ಟೆಂಬರ್‌ನಲ್ಲಿ, ಅವರು ಥಾಕೂನ್ ಪಾನಿಚ್‌ಗುಲ್, ವಿಕ್ಟೋರಿಯಾ ಬೆಕ್‌ಹ್ಯಾಮ್, ಉದ್ಘಾಟನಾ ಸಮಾರಂಭ, ಮೈಕೆಲ್ ಕಾರ್ಸ್, ಹ್ಯೂಗೋ ಬಾಸ್, ಹ್ಯೂಗೋ ಬಾಸ್, ಪ್ರೀನ್ ಬೈ ಥಾರ್ನ್‌ಟನ್ ಬ್ರೆಗಾವಿ, ಬ್ರೆಗಾವಿ, ಥಾರ್ನ್‌ಟನ್, ಬ್ರೆಗಾವಿ, ಬೆರಾರ್ಡಿ/ಎಮಿಲಿಯೊ, ಫ್ಯಾಮಿಲಿ ಪುಸ್ಸಿ, ಡೋಲ್ಸ್ & ಗಬ್ಬಾನಾ, ಅಕ್ವಿಲಾನೊ.ರಿಮೊಂಡಿ, ಪ್ರತಿ x ಇತರೆ, ಕ್ಲೋಯೆ, ಪ್ಯಾಕೊ ರಾಬನ್ನೆ, ಡಿಯರ್, ಕೆಂಜೊ, ಶಿಯಾಟ್ಜಿ ಚೆನ್, ಲೂಯಿ ವಿಟಾನ್ ಮತ್ತು ಮಿಯು ಮಿಯು ಮುಂತಾದುರಲ್ಲಿ ಅವರು ವಿಕ್ಟೋರಿಯಾಸ್ ಸೀಕ್ರೆಟ್ ಫ್ಯಾಷನ್ ಶೋ 2017 ಮತ್ತು ವಿಕ್ಟೋರಿಯಾಸ್ ಸೀಕ್ರೆಟ್ ಫ್ಯಾಷನ್ ಶೋ 2017/2018 ವಿಕ್ಟೋರಿಯಾಸ್ ಸೀಕ್ರೆಟ್ ಫ್ಯಾಷನ್ ಶೋಗಳಲ್ಲಿ ಭಾಗವಹಿಸಿದರು.

## ಉಲ್ಲೇಖಗಳು
ವರ್ಗ:ವಿಕಿಪೀಡಿಯ ಏಷ್ಯನ್ ತಿಂಗಳು ೨೦೨೫ ಲೇಖನ

## ಬಾಹ್ಯ ಕೊಂಡಿಗಳು
* 
*
ಚಿರಾಗ್ ಪಾಸ್ವಾನ್

ಭಾರತೀಯ ರಾಜಕಾರಣಿ ಮತ್ತು ಮಾಜಿ ನಟರಾದ **ಚಿರಾಗ್ ರಾಮ್ ವಿಲಾಸ್ ಪಾಸ್ವಾನ್** (ಜನನ 31 ಅಕ್ಟೋಬರ್ 1982) , ಜೂನ್ 2024 ರಿಂದ ಆಹಾರ ಸಂಸ್ಕರಣಾ ಕೈಗಾರಿಕೆಗಳ 19 ನೇ ಸಚಿವರಾಗಿ ಸೇವೆ ಸಲ್ಲಿಸುತ್ತಿದ್ದಾರೆ. ಅವರು 2021 ರಿಂದ ಲೋಕ ಜನಶಕ್ತಿ ಪಕ್ಷದ (ರಾಮ್ ವಿಲಾಸ್) ಮೊದಲ ಅಧ್ಯಕ್ಷರು, 2019 ರಿಂದ 2021 ರವರೆಗೆ ಲೋಕ ಜನಶಕ್ತಿ ಪಕ್ಷದ 2 ನೇ ಅಧ್ಯಕ್ಷರು ಮತ್ತು 2024 ರಿಂದ ಹಾಜಿಪುರ ಲೋಕಸಭಾ ಕ್ಷೇತ್ರದಿಂದ ಸಂಸತ್ ಸದಸ್ಯರಾಗಿದ್ದಾರೆ.  ಅವರು ದಿವಂಗತ ಸಂಸತ್ ಸದಸ್ಯ ಮತ್ತು ಕೇಂದ್ರ ಸಚಿವ ರಾಮ್ ವಿಲಾಸ್ ಪಾಸ್ವಾನ್ ಅವರ ಪುತ್ರ.  

## ಆರಂಭಿಕ ಜೀವನ ಮತ್ತು ನಟನಾ ವೃತ್ತಿಜೀವನ 
ಅವರು ಮಾಜಿ ಕೇಂದ್ರ ಸಚಿವ ಮತ್ತು ಲೋಕ ಜನಶಕ್ತಿ ಪಕ್ಷದ ಸಂಸ್ಥಾಪಕ ರಾಮ್ ವಿಲಾಸ್ ಪಾಸ್ವಾನ್ ಮತ್ತು ಅಮೃತಸರದ ಪಂಜಾಬಿ ಹಿಂದೂ ಗಗನಸಖಿ ರೀನಾ ಶರ್ಮಾ ದಂಪತಿಗಳಿಗೆ ಜನಿಸಿದರು. 

ಪಾಸ್ವಾನ್ ಝಾನ್ಸಿಯ ಬುಂದೇಲ್‌ಖಂಡ್ ವಿಶ್ವವಿದ್ಯಾಲಯದ ಎಂಜಿನಿಯರಿಂಗ್ ಮತ್ತು ತಂತ್ರಜ್ಞಾನ ಸಂಸ್ಥೆಯಲ್ಲಿ ವ್ಯಾಸಂಗ ಮಾಡಿದರು.  ಕಾಲೇಜು ಬಿಟ್ಟ ನಂತರ, ಅವರು *ಮಿಲೇ ನಾ ಮಿಲೇ ಹಮ್* (2011) ಎಂಬ ಹಿಂದಿ ಚಿತ್ರದಲ್ಲಿ ನಟಿಸಿದರು. 

## ರಾಜಕೀಯ ವೃತ್ತಿಜೀವನ 
೨೦೧೪ ರ ಚುನಾವಣೆಯಲ್ಲಿ ಲೋಕ ಜನಶಕ್ತಿ ಪಕ್ಷದ ಪರವಾಗಿ ಜಮುಯಿ ಕ್ಷೇತ್ರದಲ್ಲಿ ಪಾಸ್ವಾನ್ ಸ್ಪರ್ಧಿಸಿದರು. ಅವರು ರಾಷ್ಟ್ರೀಯ ಜನತಾ ದಳದ ಸುಧಾಂಶು ಶೇಖರ್ ಭಾಸ್ಕರ್ ಅವರನ್ನು ೮೫,೦೦೦ ಕ್ಕೂ ಹೆಚ್ಚು ಮತಗಳಿಂದ ಸೋಲಿಸುವ ಮೂಲಕ ಆ ಸ್ಥಾನವನ್ನು ಗೆದ್ದರು. ೨೦೧೯ ರ ಚುನಾವಣೆಯಲ್ಲಿ ಒಟ್ಟು ೫೨೮,೭೭೧ ಮತಗಳನ್ನು ಗಳಿಸಿಕೊಂಡ ಪಾಸ್ವಾನ್ ಭೂದೇವ್ ಚೌಧರಿ ಅವರನ್ನು ಸೋಲಿಸಿ ತಮ್ಮ ಸ್ಥಾನವನ್ನು ಉಳಿಸಿಕೊಂಡರು. 

ಪಾಸ್ವಾನ್ ಅವರು *ಚಿರಾಗ್ ಕಾ ರೋಜ್‌ಗರ್* ಎಂಬ ಸರ್ಕಾರೇತರ ಸಂಸ್ಥೆಯನ್ನು ಹೊಂದಿದ್ದಾರೆ, ಇದು ಅವರ ರಾಜ್ಯದ ನಿರುದ್ಯೋಗಿ ಯುವಕರಿಗೆ ಉದ್ಯೋಗಗಳನ್ನು ಒದಗಿಸುವ ಪ್ರತಿಷ್ಠಾನವಾಗಿದೆ. 

೨೦೧೪ ರ ಭಾರತೀಯ ಸಾರ್ವತ್ರಿಕ ಚುನಾವಣೆಯಲ್ಲಿ ಲೋಕ ಜನಶಕ್ತಿ ಪಕ್ಷದ ಮೂಲಕ ಬಿಹಾರದ ಜಮುಯಿ ಕ್ಷೇತ್ರದಿಂದ ೧೬ ನೇ ಲೋಕಸಭೆಯ ಸದಸ್ಯರಾಗಿ ಪಾಸ್ವಾನ್ ಸಂಧರ್ಬದಲ್ಲೇ ಅವರ ತಂದೆ ಹಾಜಿಪುರ ಕ್ಷೇತ್ರದಿಂದ ಗೆದ್ದರು. 

ಫೆಬ್ರವರಿ 27, 2021 ರಂದು, ಪಾಸ್ವಾನ್ ಅಯೋಧ್ಯೆಯಲ್ಲಿ ರಾಮ ಮಂದಿರ ನಿರ್ಮಾಣಕ್ಕಾಗಿ ₹೧.೧  ಲಕ್ಷ ದೇಣಿಗೆ ನೀಡಿದರು. 

ಜೂನ್ 14, 2021 ರಂದು, ಪಸ್ವಾನ್ ಅವರನ್ನು ಲೋಕಸಭೆಯಲ್ಲಿನ ಎಲ್‌ಜೆಪಿ ನಾಯಕ ಸ್ಥಾನದಿಂದ ಅವರ ಮಾವ ಪಶುಪತಿ ಕುಮಾರ್ ಪಾರಸ್ ಅವರು ಬದಲಿಸಿದರು. ಒಂದು ದಿನದ ನಂತರ, ಪಾಸ್ವಾನ್ ಅವರು ಚಿಕ್ಕಪ್ಪ ಪಶುಪತಿ ಕುಮಾರ್ ಪರಾಸ್ ಮತ್ತು ಸೋದರಸಂಬಂಧಿ ಪ್ರಿನ್ಸ್ ರಾಜ್ ಸೇರಿದಂತೆ 5 ಸಂಸದರನ್ನು ಪಕ್ಷ ವಿರೋಧಿ ಚಟುವಟಿಕೆಗಳಿಗಾಗಿ ಹೊರಹಾಕಿದರು. 

ಜೂನ್ 10, 2024 ರಂದು, ಪಾಸ್ವಾನ್ ಅವರನ್ನು ಬಿಜೆಪಿ ಸರ್ಕಾರದ ಅಡಿಯಲ್ಲಿ ಭಾರತದ ಆಹಾರ ಸಂಸ್ಕರಣ ಕೇಂದ್ರ ಕ್ಯಾಬಿನೆಟ್ ಸಚಿವರನ್ನಾಗಿ ನಾಮನಿರ್ದೇಶನ ಮಾಡಲಾಯಿತು. 

## ಚುನಾವಣಾ ಸಾಧನೆ 
## ಚಲನಚಿತ್ರಗಳ ಪಟ್ಟಿ 
* ೨೦೧೧ *ಮಿಲೀ ನಾ ಮಿಲೀ ಹಮ್*

## ಪ್ರಶಸ್ತಿಗಳು 
## ಸಹ ನೋಡಿ 
* ಬಿಹಾರದ ರಾಜಕಾರಣಿಗಳ ಪಟ್ಟಿ
* ಪಶುಪತಿ ಕುಮಾರ್ ಪರಾಸ್
* ಲೋಕ ಜನಶಕ್ತಿ ಪಕ್ಷ
* ರಾಮ ಚಂದ್ರ ಪಾಸ್ವಾನ್
* ಕಪಿಲ್ದೇವ್ ಸಿಂಗ್
* ಲೋಕ ಜನಶಕ್ತಿ ಪಕ್ಷ (ರಾಮ್ ವಿಲಾಸ್)
* ಸೂರಜ್‌ಭಾನ್ ಸಿಂಗ್
* ಮೋದಿ ಅವರ ಮೂರನೇ ಸಚಿವಾಲಯ

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
*

ವರ್ಗ:೧೯೮೨ ಜನನ
ವರ್ಗ:ಜೀವಂತ ವ್ಯಕ್ತಿಗಳು
ಆಂಧ್ರ ರಾಜ ತಾಲ್ಲೂಕು

ಚಿತ್ರದಲ್ಲಿ ಉಪೇಂದ್ರ, ರಾಮ್ ಪೋತಿನೇನಿ ಮತ್ತು ಭಾಗ್ಯಶ್ರೀ ಬೋರ್ಸೆ ನಟಿಸಿದ್ದಾರೆ .  

ಈ ಚಿತ್ರಕ್ಕೆ ವಿವೇಕ್-ಮೆರ್ವಿನ್ ಜೋಡಿ ಸಂಗೀತ ಸಂಯೋಜಿಸಿದ್ದು, ತೆಲುಗು ಚಿತ್ರರಂಗಕ್ಕೆ ಪಾದಾರ್ಪಣೆ ಮಾಡಿದ್ದಾರೆ, ಛಾಯಾಗ್ರಹಣ ಸಿದ್ಧಾರ್ಥ ನುನಿ ಮತ್ತು ಸಂಕಲನ ಎ. ಶ್ರೀಕರ್ ಪ್ರಸಾದ್ . 

*ಆಂಧ್ರ ಕಿಂಗ್ ತಾಲೂಕಾ* 27 ನವೆಂಬರ್ 2025 ರಂದು ಚಿತ್ರಮಂದಿರಗಳಲ್ಲಿ ಬಿಡುಗಡೆಯಾಯಿತು.
ನಿಶ್ವಿಕಾ ನಾಯ್ಡು

**ನಿಶ್ವಿಕಾ ನಾಯ್ಡು** ಒಬ್ಬ ಭಾರತೀಯ ನಟಿ, ಅವರು ಮುಖ್ಯವಾಗಿ ಕನ್ನಡ ಚಲನಚಿತ್ರಗಳಲ್ಲಿ ಕೆಲಸ ಮಾಡುತ್ತಾರೆ. ನಾಯ್ಡು ೨೦೧೮ ರ *ಅಮ್ಮ ಐ ಲವ್ ಯು* ಚಿತ್ರದ ಮೂಲಕ ನಟನೆಗೆ ಪಾದಾರ್ಪಣೆ ಮಾಡಿದರು, ಇದು ಅವರಿಗೆ ಜನಪ್ರಿಯತೆ ನೀಡಿತು. ಅವರು *ಜಂಟಲ್‌ಮನ್* (೨೦೨೦), *ಸಖತ್* (೨೦೨೧), *ದಿಲ್ಪಸಂದ್* (೨೦೨೩) ಮತ್ತು *ಕರಟಕ ದಮನಕ* (೨೦೨೪) ಚಿತ್ರಗಳೊಂದಿಗೆ ವಾಣಿಜ್ಯಿಕ ಯಶಸ್ಸನ್ನು ಗಳಿಸಿದ್ದಾರೆ.

## ಆರಂಭಿಕ ಜೀವನ 
ನಿಶ್ವಿಕಾ ಕರ್ನಾಟಕದ ಬೆಂಗಳೂರಿನಲ್ಲಿ ತೆಲುಗು ಮಾತನಾಡುವ ಕುಟುಂಬದಲ್ಲಿ ಜನಿಸಿದರು. ಅವರು ಬೆಂಗಳೂರಿನ ಮೌಂಟ್ ಕಾರ್ಮಲ್ ಕಾಲೇಜಿನಿಂದ ಮನೋವಿಜ್ಞಾನದಲ್ಲಿ ಪದವಿ ಪಡೆದಿದ್ದಾರೆ.  

## ವೃತ್ತಿಜೀವನ 
ನಾಯ್ಡು ೨೦೧೮ ರಲ್ಲಿ ಚಿರಂಜೀವಿ ಸರ್ಜಾ ಜೊತೆ '''ಅಮ್ಮ ಐ ಲವ್ ಯು'* ಚಿತ್ರದ ಮೂಲಕ ಚಿತ್ರರಂಗಕ್ಕೆ ಪಾದಾರ್ಪಣೆ ಮಾಡಿದರು, ಇದು ಅವರ ಮೊದಲ ಯಶಸ್ವಿ ಚಿತ್ರವಾಯಿತು. ಅನೀಶ್ ತೇಜೇಶ್ವರ ಜೊತೆ *'ವಾಸು ನಾನ್ ಪಕ್ಕಾ ಕಮರ್ಷಿಯಲ್'* ಅವರ ಎರಡನೇ ಚಿತ್ರ.     ಅವರ ಮುಂದಿನ ಚಿತ್ರ ಶ್ರೇಯಸ್ ಕೆ ಮಂಜು ಜೊತೆ *'ಪಡ್ಡೆ ಹುಲಿ'* .     ಇದರ ನಂತರ ಜಡೇಶ್ ಕುಮಾರ್ ಅವರ *'ಜಂಟಲ್‌ಮನ್''' ಚಿತ್ರದಲ್ಲಿ ಪ್ರಜ್ವಲ್ ದೇವರಾಜ್ ಜೊತೆ ನಟಿಸಿದರು. ಈ ಚಿತ್ರ ಅವರ ಮನ್ನಣೆ ಗಳಿಸಿತು.   ಅವರು ಚಂದನ್ ಶೆಟ್ಟಿ ಅವರ ಹಾಡು ' *ಪಾರ್ಟಿ ಫ್ರೀಕ್*' ನಲ್ಲಿಯೂ ಕಾಣಿಸಿಕೊಂಡರು. 

೨೦೨೧ರಲ್ಲಿ, ನಿಶ್ವಿಕಾ ಅವರು ಅನೀಶ್ ತೇಜೇಶ್ವರ್ ಅವರ ಚೊಚ್ಚಲ ನಿರ್ದೇಶನದ  *ರಾಮಾರ್ಜುನ* ಚಿತ್ರದಲ್ಲಿ  ಅವರೊಂದಿಗೆ ಮತ್ತೆ ನಟಿಸಿದರು.  ೨೦೨೨ರಲ್ಲಿ, ನಾಯ್ಡು ಅವರ  ಮೂರು ಚಲನಚಿತ್ರಗಳು ಬಿಡುಗಡೆಯಾದವು - ಯೋಗರಾಜ್ ಭಟ್ ಅವರ *ಗಾಳಿಪಟ 2*,   ಜಡೇಶ ಕೆ ಹಂಪಿಯವರ *ಗುರು ಶಿಷ್ಯರು* ಮತ್ತು ಕೃಷ್ಣ ಅವರೊಂದಿಗೆ ಶಿವತೇಜಸ್ ನಿರ್ದೇಶನದ *ದಿಲ್ಪಸಂದ್* .  ೨೦೨೪ರಲ್ಲಿ, ಶಿವ ರಾಜ್‌ಕುಮಾರ್ ಮತ್ತು ಪ್ರಭುದೇವ ಅವರೊಂದಿಗೆ *ಕರಟಕ ದಮನಕ* ಚಿತ್ರದಲ್ಲಿ ಕಾಣಿಸಿಕೊಂಡರು. 

## ಫಿಲ್ಮೋಗ್ರಫಿ 
### ಚಲನಚಿತ್ರಗಳು 
### ದೂರದರ್ಶನ 
### ಸಂಗೀತ ವೀಡಿಯೊ 
## ಪ್ರಶಸ್ತಿಗಳು ಮತ್ತು ನಾಮನಿರ್ದೇಶನಗಳು 
## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* 

ವರ್ಗ:ಭಾರತೀಯ ಚಲನಚಿತ್ರ ನಟಿಯರು
ವರ್ಗ:ಕನ್ನಡ ಚಲನಚಿತ್ರ ನಟಿಯರು
ವರ್ಗ:ಜೀವಂತ ವ್ಯಕ್ತಿಗಳು
ವರ್ಗ:ಬೆಂಗಳೂರಿನ ಜನರು